text:
Scorpions In Trance, Musik, Scorpions Tokyo Tapes, Scorpions Taken By Force, Scorpions, Lp Steppenwolf, John Sykes, Ash Ra Tempel, Tom Scott Them Changes, Sykes Love And, Styx, Scorpions Original, Scorpions Fly To The Rainbow, Schenker Michael Temple Of Rock, Razor, Mike Oldfield Boxed, Amon Düül Only Human, , Scorpions In Trance, Scorpions In Trance Album, Scorpions In Trance Lyrics, Scorpions In Trance Vinyl, Scorpions In Trance Lyrics Deutsch, Scorpions In Trance Youtube, Scorpions In Trance Mp3, Scorpions In Trance Full Album, Scorpions In Trance Rar, Scorpions In Trance Chords,
corpions In Trance, Sorpions In Trance, Scrpions In Trance, Scopions In Trance, Scorions In Trance, Scorpons In Trance, Scorpins In Trance, Scorpios In Trance, Scorpion In Trance, ScorpionsIn Trance, Scorpions n Trance, Scorpions I Trance, Scorpions InTrance, Scorpions In rance, Scorpions In Tance, Scorpions In Trnce, Scorpions In Trace, Scorpions In Trane, Scorpions In Tranc, cSorpions In Trance, Socrpions In Trance, Scropions In Trance, Scoprions In Trance, Scoripons In Trance, Scorpoins In Trance, Scorpinos In Trance, Scorpiosn In Trance, Scorpion sIn Trance, ScorpionsI n Trance, Scorpions nI Trance, Scorpions I nTrance, Scorpions InT rance, Scorpions In rTance, Scorpions In Tarnce, Scorpions In Trnace, Scorpions In Tracne, Scorpions In Tranec, SScorpions In Trance, Sccorpions In Trance, Scoorpions In Trance, Scorrpions In Trance, Scorppions In Trance, Scorpiions In Trance, Scorpioons In Trance, Scorpionns In Trance, Scorpionss In Trance, Scorpions IIn Trance, Scorpions Inn Trance, Scorpions In TTrance, Scorpions In Trrance, Scorpions In Traance, Scorpions In Trannce, Scorpions In Trancce, Scorpions In Trancee, S corpions In Trance, Sc orpions In Trance, Sco rpions In Trance, Scor pions In Trance, Scorp ions In Trance, Scorpi ons In Trance, Scorpio ns In Trance, Scorpion s In Trance, Scorpions I n Trance, Scorpions In T rance, Scorpions In Tr ance, Scorpions In Tra nce, Scorpions In Tran ce, Ssorpions In Trance, Sdorpions In Trance, Sforpions In Trance, Sxorpions In Trance, Svorpions In Trance, Sc8rpions In Trance, Sc9rpions In Trance, Sc0rpions In Trance, Scirpions In Trance, Scprpions In Trance, Sckrpions In Trance, Sclrpions In Trance, Scörpions In Trance, Sco3pions In Trance, Sco4pions In Trance, Sco5pions In Trance, Scoepions In Trance, Scotpions In Trance, Scodpions In Trance, Scofpions In Trance, Scogpions In Trance, Scor9ions In Trance, Scor0ions In Trance, Scorßions In Trance, Scoroions In Trance, Scorüions In Trance, Scorlions In Trance, Scoröions In Trance, Scoräions In Trance, Scorp7ons In Trance, Scorp8ons In Trance, Scorp9ons In Trance, Scorpuons In Trance, Scorpoons In Trance, Scorpjons In Trance, Scorpkons In Trance, Scorplons In Trance, Scorpi8ns In Trance, Scorpi9ns In Trance, Scorpi0ns In Trance, Scorpiins In Trance, Scorpipns In Trance, Scorpikns In Trance, Scorpilns In Trance, Scorpiöns In Trance, Scorpiogs In Trance, Scorpiohs In Trance, Scorpiojs In Trance, Scorpiobs In Trance, Scorpioms In Trance, Scorpionq In Trance, Scorpionw In Trance, Scorpione In Trance, Scorpiona In Trance, Scorpiond In Trance, Scorpiony In Trance, Scorpionx In Trance, Scorpionc In Trance, Scorpions Ig Trance, Scorpions Ih Trance, Scorpions Ij Trance, Scorpions Ib Trance, Scorpions Im Trance, Scorpions In T3ance, Scorpions In T4ance, Scorpions In T5ance, Scorpions In Teance, Scorpions In Ttance, Scorpions In Tdance, Scorpions In Tfance, Scorpions In Tgance, Scorpions In Trqnce, Scorpions In Trwnce, Scorpions In Trsnce, Scorpions In Trynce, Scorpions In Trxnce, Scorpions In Tragce, Scorpions In Trahce, Scorpions In Trajce, Scorpions In Trabce, Scorpions In Tramce, Scorpions In Transe, Scorpions In Trande, Scorpions In Tranfe, Scorpions In Tranxe, Scorpions In Tranve, Scorpions In Tranc2, Scorpions In Tranc3, Scorpions In Tranc4, Scorpions In Trancw, Scorpions In Trancr, Scorpions In Trancs, Scorpions In Trancd, Scorpions In Trancf, Skorpions In Trance, Scurpions In Trance, Scorbions In Trance, Scorptions In Trance, Scorpieons In Trance, Scorpeeons In Trance, Scorpiuns In Trance, Scorpions In Trence, Scorpions In Tranke, Scorpions In Tranca, Scorpions In Tranci, Scorpions In Trancä


c: text/html

text:
Propit uè LineaVerde je lade a spass pal Friul e je lade a cjercjà prodòs regionai, ma ancje a mostrà tradizions e lucs dal Friul.
Purtrop mi è stat pussibil viodi domi il persùt di Sauris e le bire artigianal simpri di Sauris e il gran final, in ta place dal Cjascjel a Valvasone. Farinis, biscòs, pan, persut di San Danel, salam e par finì ancje un brindisi di Friulano!! E le tesidure da lane, ancje in lontananze le cjesidure da cjadreis, le piture, l'artigianat dai scùs, insome plui che un final sarès coventade une gnove puntade! Ma si varà di là di persone a fà un zir su pai borgs dal Friul!

robotstxt: allowed

filter: keep


text:
Al sucêt che dopo agns ator pal mont si torne in Patrie par plui di cualchi zornade.
A di al vêr e servin simpri un doi dîs par abituasi alis stradis e machinis che zirin ator pal Friûl, tant che tal imprin ancje le circonvalazion di Washington e semeave tant plui guidabile che "al viâl di Palme".... ( ducj e guidin cussì di corse ta chestis stradis cussì strentis ).
Stant plui di cualchi zornade si a al timp par cjalâsi ator, fasi une opinion dai puescj che dome cualchi an indaûr e jerin le me Patrie e le me cjase.
O ai vût mut di cjacarâ par Furlan une vore e lu fasevi di ogni bande, ancje se mi rispuindevin par talian.... o continuavi a tabaiâ in marilenghe e o ai scuviert che tante int che tache a tabaia par talian e a gust di fevelâ in marilenghe se tu insistis.... provait.
In ogni mut le domande che mi vignive fate plui spes e jere " Cemût cjatistu al Friûl, simpri compagn ? "
Le rispueste e je....no
. Le ultime volte co jeri di chestis bandis al e' stat par un par di dîs un trê agns indaûr e le ultime volte co soi stat ator pal Friûl sul serio al jere al 2000 e le valude e jere le Lire.
Tantis robis e son gambiadis. In tai ultins vot agns e an fat su' e butât ju centris comerciai e cjasis, le fisionomie de periferie esterne di Udin e je gambiade. E semee che vedin costruît le infrastruture comerciâl par une citât di un milion di abitants cuant che Udin stes al a mancul abitants de contee di periferie le co soi a sta' jo
ma dome cun tantis ma tantis plui buteghis.
Cjasis bielis, a di al vêr, par fortune les cjasis di cumò' e son fatis su' cun plui bon gust che chel che si faseve su' in tai agns 50 e 60. Ma forsit e son un poc plui che no a ce che i serf a une regjon che no mi par e sedi dongje di un "boom" demografic... almancul che i Furlans dal Friûl e san alc che jo no sai. Al vora' forsit di' che un di' dut chest al sarâ vendût a bon presit....
Al sarês tant atri di contà' ma par vuê mi fermi chi'.
Une robe no je cambiade, lis montagnis furlanis e son simpri li' come lis vevi lassadis e come che mes visavi.


text:
Manifestassions
In chista pagjina, intun prin momênt, a vegnin publicâts i apuntaments fis di pi interès e tradission.
Sucessivamentri, la lista dai apuntaments a ven simpri agjornada cu li' altris manifestassions e events organisâts tal cors da l'an da Ents o Associassions che a ni mandin il programa.
Clica tal mês che a ti interessa:
APUNTAMENTS FIS PERIODICS
Ricuarts dal timp
MERCJÂT DAI PÛLS
Ogni têrs Sabida dal mês
Centro storic
Par informassions e prenotassions: Pro Spilimberc 0427.2274
info(at)prospilimbergo.org


text:
Prefìs telefonic
Un prefìs telefonic (a voltis ancje prefìs telesetîf) al è une serie di numars che si metin devant di un numar telefonic par identificâlu miôr, in gjenar par distingui lis diviersis zonis di un paîs (regjons, provinciis, o distrets plui piçui) o ben par separâ i variis servizis telefonics (par esempli i numars de telefonie mobil da chei fis e da chei di emergjence).
Ogni paîs al à un prefìs telefonic internazionâl, che lu separe di chei altris, ch'al scomence cun 00 (cu la ecezion di Canade e Stâts Unîts di Americhe); pai codiçs locâi invezit nol è un standard: in ciert stâts la lungjece e je fisse (3 numars in Canade, 1 in Australie), in altris e cambie (in Gjermanie e Austrie e pues lâ di 2 a 5 numars); in altris ancjemò il prefìs al pues jessi incorporât tal numar, come par esempli in Spagne e in Norvegje.
I prefìs telefonics in Italie[cambie | modifiche il codiç]
- "00" iniziâl: prefìs internazionâi
- "0" iniziâl: prefìs locâi, fûr che 0878 che al indiche une tarifazion difarente
- "3" iniziâl: prefìs pe telefonie mobil
- "1" iniziâl: servizis di utilitât, ca di un pôc sostituîts cun un 4 iniziâl; a scomençaran cun l'1 dome i numars di emergjence (112/113/115/117/118)
- "8" iniziâl: numars verts (800/803), numars a cost ripartît (848), numars a valôrs zontât (89)
- "7" iniziâl: servizis di trasmission di dâts, cun tarifazion diferenziade (702) o "vert" (700)


text:
Gales: fonts europeans par une rêt des minorancis
L’Ufici pe lenghe galese (Bwrdd yr Iaith Gymraeg – Welsh Language Board) al à otignût un finanziament di mieç milion di euros de Comission europeane par meti in rêt e infuartî i rapuarts tra lis lenghis minoritariis de Europe. Il progjet – che al à non “Network to Promote Linguistic Diversity (Rêt par promovi la diviersitât linguistiche) – al è l’unic dedicât aes lenghis minoritariis a vê cjapât bêçs inte suaze dal Program european pal aprendiment continuatîf 2007 – 2013. Ae iniziative, dongje dal Ufici pe lenghe galese, a cjapin part 18 organizazions impegnadis inte promozion des lenghis che a partegnin a di une disine di nazionalitâts minorizadis o di minorancis nazionâls europeanis (bretons, catalans, estons, finlandês, galês, irlandês, ocitans, ongjarês, slovens e svedês). Pal president dal Ufici pe lenghe galese, Meirion Prys Jones, il progjet al darà a guviers locâi e organizazions une struture internazionâl di riferiment par scambiâsi informazions e bogns esemplis di politiche linguistiche.
(Font: Welsh Language Board, 17/09/07)


text:
La
gnove leç galese
su la planificazion
teritoriâl no
ten cont des carateristichis linguistichis dal Gales. A dîlu no je
dome la organizazion pe
lenghe galese Cymdeithas yr Iaith Gymraeg,
ma ancje il
consei provinciâl dal Sir
Gâr / Carmarthenshire che
cuntune letare uficiâl al ministri pe planificazion Carl Sargeant al
lamente cheste situazion e al invide a meti dentri intal test
indreçaments plui fuarts che a permetin aes aministrazions locâls
di garantî un svilup sostenibil des comunitâts ancje sul plan
linguistic. Il slargjament e la costruzion di gnovis areis urbanis,
di fat, a puedin vê un impat cetant penç sui ecuilibris linguistics
di un teritori.
Font:
BBC,
31/10/14


text:
Il guvier galês, poiât dai laburiscj e dai nazionaliscj galês dal Plaid Cymru, al à presentât i contignûts de gnove leç su la lenghe galese. Tra lis novitâts plui gruessis si à l’oblic pes compagniis privadis che a davuelzin ativitâts di interès public (telecomunicazions, traspuarts, lûs, gas e v.i.) di garantî l’ûs dal galês intai rapuarts cui utents e la nomine di un comissari pe lenghe che al cjaparà sù i compits che fin cumò al veve davuelt l’Ufici pe lenghe galese, ma che al varà ancje la pussibilitât di intervignî in maniere direte in difese dai dirits linguistics dai citadins. Pal prin ministri galês Carwyn Jones si trate di un pas indenant storic. Su la stesse linie ancje i rapresentants dal Plaid Cymru. Lis reazions di liberâi democratics e conservadôrs, invezit, a son stadis plui clipis. Dut câs, par cumò, lis critichis plui duris a son rivadis de Cymdeithas yr Iaith Gymraeg, associazion in prime linie inte bataie pai dirits linguistics. Il guvier galês al à tradît lis promessis su la lenghe galese che al veve fat in campagne eletorâl, in particolâr par chel che si riferìs al status di couficialitât de lenghe e al dirit di gjoldi di servizis ancje par galês: al è ce che a àn scrit i rapresentants de Cymdeithas intune letare indreçade al prin ministri Carwyn Jones. La associazion e à ancje fat savê che in curt e presentarà une liste dai ponts debui che si cjatin inte gnove leç e che e inviarà une mobilitazion par fâi cuintri ai plans dal esecutîf galês. Za cumò e je in linie une petizion dulà che si domande al guvier di rispietâ lis promessis su la lenghe fatis intant de campagne eletorâl. Tra i ponts contestâts de Cymdeithas si à la mancjance di garanziis sul ûs dal galês intes grandis compagniis privadis e su la indipendence dal comissari pe lenghe.
Font: Cymdeithas, 10/03/10; BBC, 04/03/10


text:
La
Grecie no ricognòs la esistence di minorancis nazionâls e
linguistichis intal so teritori. Dut câs, par vie di un tratât
internazionâl, e à vût di ricognossi la esistence di une minorance
religjose, chê musulmane, dulà che daûr si plate in realtât la
presince di une minorance turche o turcofone che e vîf di secui inte
regjon de Tracie ocidentâl. Par chest e cjape une dimension ancjemò
plui impuartante la presentazion dal prin luncmetraç par turc zirât
ta cheste regjon cun atôrs che pe plui part a partegnin ae minorance
turche. La opare no je stade facile di puartâ insom, massime par vie
dai fonts limitâts. Il film, di fat, nol à gjoldût di nissun
jutori public, ma al è stât autofinanziât.
Font:
Independent
Balkan News Agency,
28/10/14


text:
Belgjo
Il Belgjo oben la Belgjiche al ê un stât de Europe ocidentâl che al fâs part de Union Europeane de date de fondazion de Comunitât Economiche Europeane, il 25 di Març dal 1957.
La superficie de Belgjiche e je di 30.510 km², cun plui di 10 milions di abitants, dividûts in chei che a fevelin olandês (Flamants) e chei che a fevelin francês (Valons), cuntune piçule minorance che e fevele todesc a Malmedy e Eupen, citâts che fin tal 1919 a jerin part de Gjermanie. La capitâl e je Brussel.
La Belgjiche e je un dai stâts che a àn la plui alte densitât di popolazion e al è une vore industrializât, cun viis di comunicazion modernis e il secont puart plui grant de Europe, chel di Anverse.
Dilunc dal secul XX, une vore di Furlans son emigrâts in Belgjiche, cjatant lavôr dispès intes minieris o come muradôrs.
Leams esternis[cambie | modifiche il codiç]
Liste dai Fogolârs Furlans in Belgiche
Articul: L’emigrazione dal Friuli Venezia Giulia in Belgio (F. Micelli)


text:
Eletricitât
La eletricitât e je une propietât de materie che ven fûr de presince o dal moviment di cjariis eletrichis. Insieme cul magnetisim, e costituìs l'interazion fondamentâl clamade eletromagnetisim. La eletricitât e je la responsabile di un grum di fenomens fisics, come lamps, corintis eletrichis e cjamps eletrics e e ven doprade di industriis impuartantis come chês de eletroniche e de lûs.
Concets de eletricitât[cambie | modifiche il codiç]
Tal ûs di ogni dì, la peraule eletricitât e je aplicade a diviersis robis, che si puedin identificâ cun tiermins plui precîs:
- Cjarie eletriche - une propietât fondamentâl di cierts gjenars di parteselis subatomichis, che determine lis lôr interazions eletromagnetichis. La materie cjariade e je influençade di e prodûs cjamps eletromagnetics.
- Cjamp eletric - un efiet produsût di une cjarie eletriche che esercite une fuarce sui ogjets cjariâts intes sôs vicinancis
- Potenziâl eletric - la energjie potenziâl par unitât di cjarie, associade cuntun cjamp eletric static (dispès clamât voltaç)
- Corint eletriche - il moviment o flus di parteselis cjariadis eletrichementri.
- Energjie eletriche - la energjie rindude disponibil dal flus di cjarie eletriche traviers di un condutôr o da lis fuarcis tra lis parteselis cjariadis.
- Potence eletriche - il tas cun cui la energjie eletriche e ven convertide in o di une altre forme di energjie, come lûs, calôr, o energjie mecaniche.
Storie[cambie | modifiche il codiç]
Di ce che podin lei intes oparis di Talete di Mileto, ator dal 600 p.d.C., inte antiche Grecie si saveve che se si strussave dal pêl su superficiis come par esempli la ambre, si creave une atrazion tra i doi cuarps. La peraule eletricitât e fo cugnade dal sienciât inglês William Gilbert, di nλektpov (elektron), che in grêc antîc al voleve dî ambre. Ma lis grandis discuviertis in cheste cjamp vignirin fûr tra il 1700 e il 1800: tal 1752 Beniamin Franklin, cul famôs esperiment dal acuilon, al discuvierzè la relazion tra lamps e eletricitât. Al inizi dal 1800 invezit André-Marie Ampère e Hans Christian Ørsted discuvierzerin la relazion tra eletricitât e magnetisim, che fo fondamentâl par dutis lis evoluzion sucessivis.


text:
Za di cualchi timp intai Paîs Bas si fevele di revision dal implant aministratîf locâl, massime cun progjets di abolizion o di union des provinciis. I plui cjalts ta cheste direzion a son i liberâi dal moviment Demòcrates 66 che a calcolin lis provinciis dome une spese e a proponin la lôr union in maniere di formâ cuatri grandis regjons. Su posizions similârs a son ancje rapresentants dal partît laburist (Partij van de Arbeid) tant che la ex ministre dal interni Guusje ter Horst. Daûr di cheste logjiche, ancje la provincie de Frisie e varès di jessi eliminade par meti sù, adun cu lis provinciis di Groninghe e Drenthe, la regjon dai Paîs Bas setentrionâi. Al è bielzà dal 1992 che lis trê provinciis a ufrissin dai servizis in comun, ma lis lôr aministrazions a son intervignudis daurman par smentî cualsisei progjet di fusion. Chest, dut câs, nol à bastât a cuietâ la preocupazion nassude framieç dai moviments frisons che a ricuardin la specificitât linguistiche e nazionâl de lôr provincie inte suaze dai Paîs Bas. In particolâr, il Partît Nazionâl Frison (Frysk Nasjonale Partij) al à anticipât che ai 21 di Avrîl al presentarà intal Parlament frison une propueste che no dome e refude ogni ipotesi di eliminazion de provincie, ma e domande invezit di cressi lis competencis in man ae aministrazion locâl. Il partît nazionalist al à ancje fat indenant la propueste di un referendum popolâr là che la comunitât frisone e puedi palesâ la sô posizion sul argoment. A mobilitâsi a son stâts ancje altris grups frisons, tant che il Ried fan de Fryske Beweging che al à inviât une petizion su internet cuintri de eliminazion de provincie.
Font: Món Divers, 05/04/10


text:
E va dilunc a cressi la mobilitazion intes comunitâts minorizadis par rivâ a vê un domini internet indipendent. La volte stade si veve fevelât de Cornualie, ma sul finî di Zenâr e je partide ancje la gnove campagne par un spazi internet pe lenghe e pe culture basche. Daspò de nassite formâl intal Avrîl dal 2008, la Associazion PuntuEus e à metût sù un sît internet dulà che si puedin cjatâ dutis lis informazions e i materiâi par aderî e par promovi la campagne pe nassite dal domini pont eus (.eus). La associazion e met za adun lis plui impuartantis organizazions pe lenghe basche, la confederazion des ikastolas (scuelis cul basc tant che lenghe veicolâr), la Universitât dal Paîs Basc, la radiotelevision basche (EiTB) e altris realtâts ativis tal cjamp de comunicazion e des gnovis tecnologjiis. Cumò, dut câs, si vûl fâi fâ un salt indenant ae campagne cul slargjâ lis adesions a plui sogjets pussibii, sei istituzionâi che privâts daûr dal model che al à za puartât i catalans a otignî il domini pont cat (.cat).
Font: PuntuEus, 29/01/09; Galiza Hoxe, 01/02/09


text:
Il svicinâsi des elezions pal Parlament european al somee sburtâ lis dôs animis de comunitât ongjarese de Romanie a dâsi dongje. Cun di fat, il referent principâl dal Consei Nazionâl Székely (SZNT), l’eurodeputât László Tőkés, al à fat savê che si cjatarà cun Marko Bela, il president de Aleance Democratiche dai Ongjarês in Romanie (RMDSz), par cirî di imbastî une colaborazion tra i doi grups principâi de minorance magjare. Tőkés al à ancje anticipât che al ponte a tignî adun ancje chei grups che lu vevin za poiât intant des ultimis elezions europeanis.
Font: Divers.ro, 09/02/09


text:
Si davuelzarà dai 18 ai 20 di Setembar in diviersis localitâts de regjon di Lugo, in Galizie, la manifestazion “Convers-ando”: la prime iniziative metude in cjamp di “Cambia Galicia”, une organizazion metude in pîts chest Astât cun chê di svilupâ propuestis gnovis par cambiâ i ategjaments negatîfs che une part de societât e à ancjemò tai confronts de lenghe galiziane. Cheste prime iniziative e previôt diviersis cjaminadis là che, plui che imbastî azions di rivendicazion, si ponte a tirâ dongje la int, a favorî il contat tra personis diviersis e a sburtâ l’ûs de lenghe tant che imprest di comunicazion normâl. Chest prin apontament al coventarà ancje par confrontâsi su lis prossimis iniziativis di imbastî.
Font: Vieiros Galiza Hoxe, 11/09/09


text:
Vuê o vin vude la ultime lezion pal laboratori di archeologjie te scuelute materne di Rives e o vin creât i vâs come l'om primitîf! Cu la paste Das colôr argjile ogni frutin al à lavorât par fâ un vasut cu la tecniche dal colombin e a son vignûts fûr propit dai biei lavôrs!
Cun la lezion di vuê si finìs cheste mê esperience cui fruts des maternis, il belanç al è stât positîf, la partecipazion ative e la comunicazion par furlan plui semplice di ce che o crodevi, cussì piçui a son plui vierts a cualsisedi regjistri linguistic.
O speri che ancje par lôr il nestri incuintri ur lassi alc di positîf come che al è stât par me!
Mandi mandi! :)


text:
Ingussezie: e cres la violence intal paîs
E va dilunc a cressi simpri di plui la tension inte republiche russe de Ingussezie. Cun di fat, daspò dal sassinament dal gjornalist Magomed Yevloyev par man des fuarcis di polizie al servizi dal guvier filorùs, ai 30 di Setembar il ministri dal interni ingùs Musa Medov al è scjampât par un pêl a di un atentât cuintri di lui. Lis autoritâts russis a son cumò daûr a investigâ par capî cui che al sedi daûr di cheste azion, ma lis primis ipotesis a fevelin di un svindic pe muart di Yevloyev o di un atac de vuerilie ingusse. Dome intal mês di Avost a son cuasi un centenâr i muarts intai scuintris jenfri militârs rus e grups armâts ingùs: une cifre che e je in cressi rispiet ai mês prime. Intant diviersis organizazions pai dirits umans a van dilunc a denunciâ lis disparizions e lis torturis metudis in vore des fuarcis di polizie o dal esercit rus cuintri de popolazion ingusse. Il stes ex president ingùs, Ruslan Àuixev, al dîs che aromai si cjatisi denant di une vuere civîl, ancje se inmò di basse intensitât.
Font: Nationalia, 01/10/08; Món Divers, 01/10/08


text:
Transnistrie: la Moldove e sburte par une soluzion pacifiche
La proclamazion de indipendence de Ossezie meridionâl e de Abkhazie e à tornât a saborâ la tension ancje in Transnistrie: une striche di tiere scliçade jenfri Ucraine e Moldove, che sul plan formâl e je part di chest secont stât, ma che zaromai di agns e gjolt di une indipendence di fat. Dut câs, la prime ministre Zinaida Greceanii e à sclarît che, contrari di ce che al à fat il guvier gjeorgjan, la Moldove no à nissune intenzion di provâ a risolvi il conflit sul status de Transnistrie cu la fuarce. La Moldove e lavore pal moment massime sul plan economic, cu la ufierte di percors preferenziâi pal cumierç cu la Union Europeane par chês impresis de Transnistrie che si regjistrin in Moldove. Sul plan politic, invezit, si ufrìs un regjim di autonomie une vore fuart, inmò di plui di chel za metût in vore pe comunitât gagauze. Cun di plui, e à dite la prime ministre moldave, la popolazion russofone de Transnistrie e podarà lâ dilunc a vê ancje la dople citadinance e conservâ il passepuart rus, fale chei che a lavorin tant che funzionaris publics. Ancje il fat di no volê jentrâ inte NATO – e à zontât la Greceanii – e vûl jessi une garanzie in plui pe comunitât russe dal paîs.
Font: RFE/RL, 03/09/08


text:
Ingussezie: sassinât gjornalist critic cul guvier filorùs
E cres la tension inte republiche russe de Ingussezie daspò dal sassinament, ai 31 di Avost dal gjornalist Magomed Yevloyev par man des fuarcis di polizie al servizi dal guvier filorùs. Yevloyev al gjestive un sfuei internet une vore critic cuintri dal guvier rus e di chel de Ingussezie vuidât di Murat Zyazikov, acusât di vê discjadenât une vere vuere civîl cuintri de popolazion ingusse. Il gjornalist al è stât copât cuntun colp di pistole di un dai poliziots che lu vevin arestât. La version uficiâl e fevele di un colp partît in maniere acidentâl intant che Yevloyev al resisteve al arest. No le pensin cussì, invezit, lis organizazions locâls e internazionâls pai dirits umans che za di timp a denuncin la situazion di repression violente metude in at dal guvier filorùs cuintri dai oposidôrs politics. Za di agns, ancje se in maniere mancul fuarte de vicine Cecenie, e je in vore une resistence che e domande la indipendence de Ingussezie.
Font: Nationalia, 01/09/08; Ingushetiya.wordpress.com, 31/08/09


text:
Cu
la riforme des scuelis superiôrs che e jentrarà in vore cul prossim
an scolastic intal stât francês, i cors di ocitans a saran gjavâts
di trê istitûts de Provence (Manòsca / Manosque, Aurenja / Orange
e Chastèu Arnós / Château-Arnoux). La organizazion Iniciativa
per Occitània e à cussì inviât une
campagne par che l’insegnament de lenghe proprie al vegni mantignût
in dutis lis scuelis là che za al jere e che i siei spazis a vegnin
slargjâts. La campagne e previôt une petizion in rêt, une letare
par sensibilizâ su la cuistion i aministradôrs locâi e azions sul
teritori. La prime e je in program ai 31 di Mai denant dal liceu di
Manòsca.
Font:
Jornalet,
12/05/16


text:
Trê des
plui impuartantis organizazions ativis inte difese dai dirits dai rom
de Ongjarie, ven a dî il Parlament Rom, il Moviment dai Dirits Civîi
pe Republiche e la Rêt des Comunitâts Rom, a àn sotscrit un
document indreçât al guvier e aes autoritâts ongjaresis là che si
ur domande di intervignî par prevignî lis manifestazions des
organizazions di estreme diestre là che si stice al odi etnic e si
menacin lis personis dai paîs là che a vivin comunitâts rom. La
iniziative e nas dopo che ai 21 di Otubar militants dal partît
estremist Jobbik a vevin marcjât pes stradis di Kerecsend menaçant
l’ordin public e cjapantse cui rom che a vivin alì. Chê di Jobbik
e je stade dome une des tantis manifestazions inmaneadis di
organizazions di diestre, tant che la Magyar Garda, cul obietîf di
spaurî lis comunitâts rom.
Font:
Politics.hu, 24/10/12


text:
venerdì 14 novembre 2008
Il futur dal vin sarae chist?
Dopo i chips, dopo il vin tal tetrapack, dopo polverins difarentis par corezi i difiets e comedà ancje i vins mancul "speciai", une nuvitat ven fur dal Japon. Il giapones Hiroshi Tanaka da Innovative Design and Tecnhnology l'à realizat un sisteme par fà invecja un vin in pos seconds. Usand un sempliç sisteme di elettrolisi, si aumente le velocitat di trasformazion di un vin zovin in tun vecjo cence bisugne di doprà botis e cantinis. Gli aromas dal len cjapas sù dal vin tant chel sta ta bote si comedaran cui chips. Cuissà se pal prossin Nadal, vegnarà fur ancje un zuc sul piçul enologo, par fà il vin in cjase!
Pubblicato da spirt di vin a 08:15
Etichette: conservazion dal vin, cronache, culture
Nessun commento:
Iscriviti a: Commenti sul post (Atom)


text:
Joibe ai 01 Setembar, h 21:00
Lant indaūr, par la rote balcaniche dai migrants
Racont di Tommaso Sandri, Alessandro Lillo Sandri
e Paolo Tavani
Proiezion video-documentari
Musiche jazz Irie Trio
Mostre multimediāl e interative
(conseabil smartphone e scufutis)
In colaborazion cu lAssociazion culturāl MENTILIBERE
Dopo di vź vivude une esperience creative e di condivision cuntun grup chal domandave asīl, trź zovins di Lignan, a ąn decidūt di tornā a fā indaūr il trat da la vie balcaniche, dal Friūl cun destinazion la Sirie, doprant lart tant che mieē di interazion. Vie par trź mźs a ąn fat un viaē di cuatri mil chilometros doprant difarents mieēs di traspuart, rivant fintremai al confin turc-sirian.
Un rodulon di trente metros di cjarte cun penarei (si podarą jodilu in esclusive ta la serade), ur ą permetūt di jentrā in conession empatiche cu lis personis incuintradis ta lis tantis tapis dal viaē. Cuant cha son tornāts a ąn fat un percors di decantazion e di elaborazion, cussģ che a ąn podūt meti in comun cul public par la prime volte un materiāl vīf, chal documente lis esperiencis fatis, intune mostre interative. I visitadōrs a podaran alore imedesimāsi intune maniere ative e coinvolzint ta lis sugjestions fuartis che chescj trź zovins a ąn provāt su la lōr piel.
joibe ai 28 _ h 21:00
Leture seniche
vinars ai 5 _ h 21:00
Inaugurazion mostre
lunis ai 8 _ h 21:00
Film-documentari
Dai turcs tal Friūl ai turcs in Europe
joibe ai 11 _ h 21:00
Incuintri cun Philippe Daverio
joibe ai 18 _ h 19:00
Concert tal Templi Vegjetāl
domenie ai 21 _ h 21:00
Concert-spetacul
Provis viertis di culture furlane
joibe ai 25 _ h 21:00
Varietāt culturāl
Lā vie di lą (Furlans da lEurope da lEst)
lunis ai 29 _ h 21:00
Documentari-dibatit
joibe ai 1 _ h 00:00
Residence artistiche
joibe ai 1 _ h 21:00
Serade multimediāl
sabide ai 3 _ h 21:00
Inaugurazion da la mostre
martars ai 6 _ h 21:00
Serade di poesie
Associazion culturāl Colonos
v. Zuan di Udin, 8
33050 Vilecjasse di Lestize (Ud)
info@colonos.it
Agriturisim ai Colonos
www.aicolonos.it
tel 0432 76 49 12
tel 0432 76 49 03
mob 342 0803361
agricolonos@cheapnet.it


text:
J
J al è il decim prin segn dal alfabet furlan.
Tabele dai contignûts
Storie[cambie | modifiche il codiç]
Il segn J al derive de letare I, par indicâ il sun semi-consonantic che si podeve cjatâ tes peraulis: al fo Petrus Ramus tal 1572 a distingui e rapresentâ par la prime volte chestis doi grafemis come rapresentants di doi suns diviersis.
Significâts[cambie | modifiche il codiç]
Metrologjie[cambie | modifiche il codiç]
Traspuarts[cambie | modifiche il codiç]
- J al è la targhe automobilistiche internazionâl dal Gjapon.


text:
No si sint plui lis barzeletis sui cjargniei ator de supierbie Udin né forsit, smentîtmi sa no é vere, ne forsit in Cjargnie sui udinês.
Pierin oramai a nol é come prime il mone ch'al vignive de campagne o da Sicilie. Al é un mone cualsiasei. In France invesit i pierins a son i belgas o i svizars. Pai svizars o mi domandavi alore cui ch'al podeve essi par lôr i mones di siervizi e o soi restât sorprês. Par lôr i mones a son i austriacs. Cuissà alore in Austrie cui ch'a son? O soi ancjemó daûr a girâ pal mont e o lu savarai ben une dí sa no son i furlans:-)
Il centro spaziâl ai ocupants dal sputnik:
-Laika, poe le talpe sul baton rós.
-Streika, poe le talpe sul baton vert.
-Ciukcià, no stâ fa nuie, nuie di nuie...atu capît?
In Gjermanie al si disarès ch'al é proibît di ridi al di fûr de Oktoberfest ma un todesc mi a contât ce tant stùpits ch'a erin i soldâts merecans durant de vuere. Tes trinceis vie pe gnot l'american al impiave un furminant par impiâ un sigaret. Il todesc di che âltre bande al cjapave le smicje e cuant che le flame a lave viers il secont sigaret al ere pront a tirâ e, secont il todesc. Le tecniche a funzionave a ogni colp.
In Belgjo, cuant che un francofono a no se cjape cui fiamingos al é il fiamingo ch'a se cjape cul francofono o ben a si metin dacuardi par ridi dai francês tant che i olandês a ridin di lôr e di gust sù le mentalitât primitive dai fiamingos. Esempli: Un belga al passe pe strade e un olandês al dîs a un'âltri: Domandigji ce ore ch'a é...dai, domandigji. Chel ch'a nol cognós le barzelete alore al domande al fiamingo ce ore ch'a é e ancje se le rispueste aé normâl a tachin a ridi come mats pensant a chê barzelete, forsit inventade, di chel belga cun le bire in te man che par viodi l'ore al gire le canôle e al sturcje le bire par tiare. Le ûltime aé cheste ch'a và contade a un francês in visite.A si lu invide al ristorant indulà ch'a nol pues dî ch'a nol sedi bon e cuant ch'a lu dîs a si gire l'educazion par tornaî il compliment disint, si, che le cusine francês aé le miôr dal mont. Po, a si lu lasse lâ sù di fierece e a si lu sfrede zontant:In Belgjo:-) ...chês dal vatican?


text:
lunedì 28 novembre 2016
Ugo mole chel bevi
“ … plats di lavâ, la cjase sot sore, un grum di cjamesis di stirâ e chi al è dut un casin… Cui mi darà une man.” si domandave Ugo fevelant di bessôl cu la lenghe che i sbrissave?
Fûr tal curtîl, intant, al soflave aiar di tramontan. Dal barcon si viodevin dome fueis e ogni tant cualchi luiar dut ingrisulît, sburtât di chel vint che nol veve un moment di padin.
A les peraulis di chel om, sentât dongje il spolert, nol rispuindeve nissun. Cussì in tant cidinôr no i jere restât che jemplâsi une altre volte la tace cjalant fûr dal barcon, sperant che di un moment a chel altri al tacàs a flocâ.
In zonte, rabiât, tra une blesteme e chê altre, al vosave al so cjan che ogni tant al vuacave:
“Fido tâs, e va cuç, âstu finît di vuacâ.”
Puare bestie, cemût podevie tasê, sta ferme, sintin une cjice in calôr no tant lontan che vuagnant lu clamave, bramant che al lassi spedît a montâle?
Marie e jere lade vie prime des cuatri. Cui sa ce vie che a veve cjapade?
Jessint che tal doman e jere fieste, di sigûr, si jere inviade su la strade che la varès puartade indulà chê si bale e si cjante dute la gnot.
E dute colpe di Ugo, che invezit di fermâsi un moment a bussâle, si jere pierdût prime cuntune e daspò cuntun'altre butilie.
A chê femine la cjâr i brusave e stiçade des bramis de sô zoventût, viodût che Ugo si jere incjocât no veve spietât un moment par lâ vie.
Se la ves strenzude jenfri i siei braçs, scjaldât il so cuarp, cjareçât il so sen, di sigûr no lu varès lassât di bessôl.
Là di fûr, tal cîl, cumò no svolavin plui fueis, ma grandis paveis che colant a vevin sblancjât ogni robe.
Ce biel che al fôs stât par Ugo cjalâ dal barcon chê gjostre di flocs che a balavin tal cîl cun dongje Marie .
Ma chel pote di om cul bevi si jere pierdût, sludinsi di ce che di biel al veve tes mans.
Dome cjalant e fasint come il so Fido, Ugo al varès podût comedâsi: imparâ di chel cjan, che a pene vierte la puarte, come a che vûl la nature, al è lât di chê cjice a dute buride; di chê bestie che tal borc, apene rivât, nissun plui al sintive vuagnâ.
Pardabon di chel cjan Ugo al varès podût imparâ tantis robis.
di Nello Malisano
Publicât di gelo stellato a lis 08:16:00 10 coments
Etichetis: Contis, Gjenar romantic, Nello Malisano
domenica 27 novembre 2016
Suns tals 2016, previsions pal 2017
E a Suns Europe 2016, che al sta par tacâ, a nol è il câs di sta a visâ che ducj i furlans a varessin di jessi e partecipâ, che e je une robe bielonone. Ma us disin ancje che il vuestri Ostîr al darà il sô piçul contribût presentant i ospits de lezion conciert di sabide matine, a lis scuelis secondariis.
Ve chi il Program complet!
E par fâ viodi che i contecurtârs no stan mai cu lis mans in man, us disìn no dome che chê altre dì al è stât presentât il Strolic pal 2017, ma che dentri o podês cjatâ lis previsions astronomichis - eclìs, meteoris, cometis, asteroits - insume no oroscops ma robis sientifichis, scritis dal nestri Bepi Zefon.
Etichetis: Events e Leturis, Gnovis, Ostîr
sabato 26 novembre 2016
Il gno spieli braurin
2014 -Teme: cincuantenûf, ce diambar puedial contâ un numar?
A son i miei agns, a fevelin a cui che mi cognòs di mê, di cemût che o soi fate, des mês passions, des mês debilecis, dai miei riduçs, des mês lagrimis, des mês ridadis (mai tignudis dentri, e mai stratignudis, forsit, anzit di sigûr, no di siore plene di finece, ma scletis, e purtrop simpri masse da râr rispiet a dutis lis voltis che mi plasarès podê fâlu). Pal fisic no soi cuissà ce, la mê celulite e lis mês formis tarondis no mi angossin cuissà cetant, parcè che mi regali la scuse de menopause ( a lu disin parfin par television!), ma A MI e DI MÊ mi plâs la biade e legre incussience che o met dentri intes tramis de mês birbantadis che stan come une scarpe e une çucule cul numar dai agns. O ‘nd ài frecuentât un cors par imparâ lis fondis de gramatiche da la lenghe furlane e propit alì o ài sintût cun prepotence trop e cetant che mi plâs scrivi, no pal scrivi pûr e sclet, plui di dut pe condivision des emozions che e svolin fûr de pagjinis a imbraçâ, cjareçâ, e bussâ cui che mi "laike" ...ohh tropis a no ti cumbiniju?
O ài frecuentâ un cors di narative in lenghe furlane e o soi cussì tant fûr di coce da la contentece di jentrâ intun mont di fantasie e creativitât, (che jo o sint di no vê dentri di mê) che o soi li come une frute che a si divertìs, i miei prof, i miei "guru" e fevelin di "incipit", di digressions, di credibilitât dal lengaç, di ritmi e jo mi bêf li lôr peraulis, in cierts moments o rivi parfin a fevelâmi dentri in tal gno cjâf e a fâmi di bessole i compliments brauròse come che o soi, parcè che a mi pâr che cualchi volte a le ài induvinade cence savê, in plui di une conte che a mi à capitât di scrivi! Us prei però di no contâlu in zîr, parcè che se no il gno om mi fâs une biele strapaçade e lis sôs paternis a son piês di un seglot di aghe glaçade! Cun di plui, su sugjeriment di un altri prof o stoi leint tant di scritôrs e scritoris furlans e o stoi gjoldint une vore, di gjonde di frute, se pûr none, cundute la amirazion pe lôr braùre in tal savê a pandi lis emozions e lôr sì che a san a fâlu, lu fasin di Diu! Par vuê Barbara e à gjoldût avonde in tal tornâ a scrivi dopo vê riscjât di pierdi l'ordenadôr cundute la sô memorie, cuntune part (chê di frute, chê di femine, chê di none) di Barbara... Battel...
Cheste o soi jo...spudade... in anime e corpite (cussì e diseve none Aurore)
Cheste o soi jo...spudade... in anime e corpite (cussì e diseve none Aurore)
di Barbara Battel
Publicât di gelo stellato a lis 15:27:00 10 coments
Etichetis: Barbara Battel, Contis, Gjenar romantic
giovedì 24 novembre 2016
Font energjetiche rotamade
Di piçul o jeri a stâ framieç dai cjamps intun cjasâl dulà che vivevin pocjis fameis ma di chês bielis di une volte, plenis di fruts. Par menânus a scuele, a Malisane, che jere a trê chilometros di strade, al faseve servizi un biroç, cul telo narançon, precîs di chei dai pionîrs dal Far West. Framieç lis stangjis, il Moro, un bocon di cjaval dongje da pension che, aromai, al vignive doprât sôl par lavoruts di nuie e che nol jere nancje imparentât, di lontan, cui cjavai di corse.
Il viaç al sameave plui lunc dal Passio e di Unvier, pal frêt, la robe e jere veramentri dure.
Bisugne savê che tai agns Cincuante i Unviers a jerin plens di criùre, no come chei di cumò che a samèin a lis Viertis di une volte. Sintâts su lis sintis dal biroç, ducj intabarâts, o stevin scliçâts un cul altri. Lis musis ruanis come raiuts di sbruade, i voi che a lagrimavin, i nâs che a gotavin, lis bocis sieradis par no fâ jentrâ le buere fin tai budiei e, dentri lis bocis, i dinçj che batevin tra di lôr fasint il sun di une piçule scjarazzule.
Ducj cu le muse dure, seriôs come il purcit ch’al pisse, fin che al rivave il zigo: “Velu, velu!” che, par nô, al jere di ligrie come il “Terra, terra!” pai marinârs di Cristoforo Colombo. Il cjaval al alzave le code par no sporcjale e al samenave su la strade cuatri o cinc tarondei calibrâts miôr dai krapfen di mê none. Une bugade di vapôr clip nus rivave in muse e, par nô, al jere un vêr regâl mandât dal cîl ancje se al nasave un ninin di puce.
Dopo, a planc a planc, al tornave il frêt che nus pareve ancjemò plui penç parvie che, par chê dì, o vevin piardude la speranze.
di...
Etichetis: Contis, Gjenar ironic, Gjenar romantic
lunedì 21 novembre 2016
Il câs da la vôs di muart
- Driin! Driin!
Al jere agns che il telefon tacât intal mûr da l'ostarie nol sunave.
- Driin! Driin!
Un cidinôr al jere plombât di colp inta stanzie. L'ostîr si stave svicinânt ben planc al tramai che al veve sunât, come che al fos une bombe pronte a scupiâ.
- Pronto! - Al veve dit, ma po dopo un moment, al veve za metût jù.
Ducj lu cjalavin.
Al tremave.
- Driin! Driin!
Dute la int da ostarie a si jere metude ator dal telefon. Il sun al veve cjapât alc di nereôs.
Di daûr il Comissari Rocheton si jere fat strade, sburtant no pôc. Rivât in face a l’imprest, al veve tirât sù il ricevidôr.
- Pronto!
- O vevi voie di domandâ... - La vôs di chê altre bande a jere lontane, flape, spaurose.
- Pronto! Cui isal che al cjacare? Pronto!
Po dopo un moment, Il Comissari al veve metût jù il telefon e si jere zirât viers chei da ostarie.
- Al è sucedût un delit. Cualchidun al à clamât par vê il nestri jutori. A jere une femine, cence flât, la vôs flape, il respîr che planc al murive. Difati a devi jessi muarte.
La platee lu cjalave cui voi spalancâts.
- Cemût si podie savê cui che a jere? - al veve dit Spilot, saltant fûr da schirie di oms.
- No sai – al veve rispuindût Rocheton. - Ma o crôt che nol sedi plui nuie ce fâ. Sigûr cualchidun al devi vê cjapât chê puare femine, pestade e salacor aprofitât di jê e dal so cuarp. Po dopo un colp di pistole, o pûr une curtissade inta schene. Par jê, al è restât juste il timp di rivâ al telefon e fâ un numar a câs, il numar da ostarie. Un fîl di vôs che al domande jutori, il fîl da vite che planc si romp dal dut. Muarte!
Ducj a cjalavin Rocheton. L'ostîr al veve tirât fûr un peçot e si suiave las lagrimes.
Intun trat, si è sintût un colp, e la puarte da ostarie si jere sledrosâde.
Impins su la puarte al jere jentrât cualchidun, dut tabarossât. Une siarpe a taponave la muse fin sore i voi. Une scufe, une istriane.
Ducj si jerin voltâts a cjalâ.
- O cirivi Toni! - Une vôs flape di femine. - O ai clamât plui voltes par telefon, ma cun cheste maladete di grocje al è dificil fasi capî.
- Amîs... - al veve dit Spilot, - Eco sberdeât il câs da la vôs di muart!
di Massim Furlan
Etichetis: Contis, Gjenar ironic, Gjenar neri, Massim Furlan
mercoledì 16 novembre 2016
O ai cognossude une siore vere...
O lavi dispès in biblioteche, a Cjarlins, ma mi sintivi bessole in mieç dai libris, chel che o cirivi no lu savevi nancje jo, cualchi volte sintivi a fevelâ par television di un scritôr e speravi ch'al deventàs il "gno" scritôr: da lis primis riis, spilucant ca e là jenfri lis pagjinis o capivi daurman se lu varès fat me o s'al restave par chei altris.
Il mont, lis storiis, i sintiments dai paîs mi àn simpri plasût, ma cuant che o sielzevi un libri in furlan, no rivavi a capîlu, cui acents che no savevi indulà fâju colâ, mi sintivi imbranade e umiliade de mê ignorance!
Fintremai che ai cognossude, la Siore Gjine: biele jê, cu la sô finece, ma soredut biele la sô anime che mi fevelave de sô vite di spose, di mari, di femine che de Cjargne e jere rivade jù inte Basse e si jere inamorade di Vilalte di Porpêt cul stes sintiment di afiet che puarte indenant pe sô Tiere. No mi pareve vere di vêle cognossude, une cussì biele persone: nol conte nuie se le ài cognossude jenfri lis riis dai siei libris, al valeve dome che e jere deventade mê, mê amie, mê parinte, in struc MÊ e vonde! Mi à puartade in cjase sô, o ài cognossût il sô om, i siei fioi, lis sôs scuviertis di un paîs diferent pai costums e ancje pal clime stes che la lassave maraveade; mi pareve di viodile, intal curtîl dal so vicinant, che e çoncjave une pivide di garofolâr par plantâlu, dopo, dongje di cjase, sperant che une dì al vès formât une piergule di colôr e di cuissà cetant profum!
Siore Gjine e je stade la prime persone che mi à fat bramâ di imparâ il furlan e par mê no je muarte parcè che nissun al mûr pardabon fintremai che al reste intal cûr di cui che i à volût ben!
di Barbara Battel
Etichetis: Barbara Battel, Contis, Gjenar romantic
lunedì 14 novembre 2016
La scudiele
«To nono Lindo di piçul al jere trement, nol stave fer neancje a pestâlu; ma neancje sô mari, tô bisnone Caruline, e jere une sante: a tignive simpri un butilion di neri, platât sot dal seglâr. Ben po, al capitave, une volte al mês plui o mancul, che jê i corès daûr par dut il curtîl, cuntune scudiele in man, fintremai che a fuarce di vitis no rivave a cjapâlu e sintâlu su la cjadree. A è une di chês voltis li che to nono al à pierdût il toc!»
«Par colpe di une scudiele?» O vevi domandât, no rivant a figurâmi la robe.
«Par colpe da lis fuarpis! A jerin fuarpatis di fier, mica come chês di cumò! A stavin un moment a scjampâti di man», mi veve spiegât mê none. E a mi, di chê volte, cun denant dai voi puar gno nono, cuntune orele che i mancjave un toc, a scugnivin simpri puartâmi dal barbîr di Talmassons, che al veve une cjadree a forme di cjaval, par rivâ adore a cunvincimi di taiâmi i cjavei.
di Raffaele Serafini
Contis dal Ostîr
Contis dal Ostîr
Publicât di gelo stellato a lis 09:00:00 14 coments
Etichetis: Contis, Contis dal Ostîr, Gjenar romantic, Ostîr, Raffaele Serafini
venerdì 11 novembre 2016
La svearine
“Cui aial tocjât la svearine?”. La vôs, zigade di gno pari, e rimbombe in dute la cjase. La svearine no veve sunât e gno pari al jere in bestie. Par fortune che lui al si svee di bessôl prin che la svearine e suni, che se no al sarès rivât tart a vore, e a saressin stadis rognis cul paron. Denant dal cafelat, i voi di gno fradi, mê sûr e mê mari a jerin ducj su di me; nome jo, che o metevi lis mans dapardut, podevi vê cumbinât chê malefate. E jere vere, o vevi zuiât jo cu la svearine e forsit o vevi rote la suste de campanele. Cence volêlu o vevi metût in tai fastidis la magre culumie de famee. Subit dopo la vuere, in cjase a ziravin pôcs bêçs, a 'nd jere juste avonde par tirâ indenant e si scugnive stâ ni vore atents a spindi. Mi met a vaî disperât, e gno pari mot a compassion, al cîr di cuietâmi: “Co torni di vore o voi dal siôr Venanzio, e ti puarti cun me”. Sot sere, metude la svearine intune borse, si va dal siôr Venanzio, l'orloiâr. Lui al à il so stanzin in chê androne strete e pôc inlusorade, che si cjate daûr de glesie e, come reclam, al à picjât un grues orloi di len, sore de puarte. De vetrinute, plene di orlois e di sveis di dutis lis fatis, si viôt dentri. Siôr Venanzio, vecjo e cuntune barbete blancje di fâlu someâ a une cjavre, al sta lavorant suntun orloi. Jentrìn e gno pari, dopo vê saludât al tire fûr la svearine e i pant la malefate che o ai cumbinât. Siôr Venanzio mi da une cjalade grivie e po al cjape in man la svearine. “Aio di lassâle achì?” al fâs gno pari, forsit par fâ capî che la svearine a cjase nestre e covente ni vore, e siôr Venanzio, che al capìs la situazion: “Spiete achì che o viôt ce che al è rot” e sentât al so bancut la smonte.
Gno pari al è in pinsîr e al spere che nol sedi di spindi tant e jo, displasût e cul cûr in man lu cjali, cui voi lustris.
Intant che l'orloiâr al lavore mi cjali ator. La stanziute e je plene di orlois di dutis lis fatis, picjâts sul mûr. Mi incuriosìs un orloi di len fat a cjasute e cun doi pendacui che i vegnin fûr par sot. No vevi mai viodût prin un orloi a cucù. Po mi cole il voli suntun grues orloi dentri un armarut di len, poiât sul paviment. La barconete di veri e lasse viodi un piçul plat dut lustri sot di un baston. Chest plat al va di ca e di la, cence fermâsi mai. Gno pari, sotvôs, mi dîs che al è un orloi a pendul, “Robe di siôrs”. Siôr Venanzio, lavorant al scolte e i scjampe une riduçade, po si zire e cun la svearine in man: “Ten ca mo, nol è rot nuie, si jere nome incjastrade la suste” e po cjalantmi cuntune muse dolce dolce: “E tu no stâ plui tocjâle, sâstu?”. Siôr Venanzio nol vûl fâsi paiâ par il lavôr e o tornìn a cjase, contents ducj i doi di no vê spindût nuie.
La svearine no le ai plui tocjade, ma ogni volte che mi cole il voli su di jê o pensi a siôr Venanzio. No dismentearai mai chê muse, di om vieli e di bon cûr, che Diu lu vedi in glorie.
di Pauli Jacuss
Etichetis: Contis, Gjenar romantic, Pauli Jacuss
mercoledì 9 novembre 2016
Ladies and gentlemen… Emerson, Lake & Palmer!
Ju ai scuvierts tart. Sì, parcè che no vevi un fradi plui grant, cjavelon e “drogât” che mi insegnàs a scoltâ la musiche rock. A cjase nestre no vevin un giradischi. A “Canzonissima” a passavin Nicola Di Bari, cun chei soi ocjalons che ciclichementri a tornin di mode, Peppino Gagliardi, Milva…
Pa la radio nol jere masse spazi pal rock, lu savìn.
Ven a stâi che di Emerson o cognossevi dome “Honky Tonk Train Blues”, “Odeon Rag”, sigle di une fortunade trasmission TV e naturalmentri la musiche pal film “Inferno” di Dario Argento… “Mater Tenebrarum” cui se dismentee?
Insome, o ai scugnût rivâ ai prins agns 90 par scuvierzi i E.L.P., in concomitance cuntun lôr tour che al à fat in mût che si ju sintìs di plui pa la radio.
Ma mi muart lis mans par no vê vût un fradi o un amì plui grant e cjavelon… si imagjinaiso a sintî “Still… You Turn Me On” tai prins agns 70? O la stupende “C’Est La Vie?” in tal '77, an di jessude? Chei motîfs e altris a varessin colorat in mût une vore plui vivarôs la mê infanzie e post-infanzie. O pensi anche a “From The Beggining”, “Lucky Man”, “The Only Way”, “Hallowed Be Thy Name…”
Chês melodiis mi varessin viert un altri mont.
La vôs di Greg Lake ti tire dentri e ti traspuarte intun insium… dal rest… no jerial lui stes a cjantâ tai prins magjics King Crimson?
E ce disi de bielece des cuviertinis dai discs? Une le veve disegnade adiriture il grant Giger!
E.L.P. a rivarin a unî la musiche classiche cul rock e a venderin ben 40 milions di discs! Pecjât che chest an Keith Emerson si sedi copât.
Ce disêso di tornâ a scoltâju, magari cul “link” di “C’Est La Vie”?
di Checo Tam
Etichetis: Checo Tam, Contis, Famei, Gjenar romantic
Iscriviti a: Coments al post (Atom)


text:
A ogni mût o larai al Stadio, o cjaparai la ploie, sperant, ma secont me la cumbinin, di vinci la partide. Ancje parcè che al torne Lazzari, che al è l'unica vêr centrocampist che o vin, la difese e je chê uficiâl, e soredut al mancje Diamanti, di chê altre bande, che mi displâs, di no viodi un bielissim zuiadôr, ma par noaltri miôr cussì. :)
sabato 30 marzo 2013
Il cartel par Udinese - Bologne
A ogni mût o larai al Stadio, o cjaparai la ploie, sperant, ma secont me la cumbinin, di vinci la partide. Ancje parcè che al torne Lazzari, che al è l'unica vêr centrocampist che o vin, la difese e je chê uficiâl, e soredut al mancje Diamanti, di chê altre bande, che mi displâs, di no viodi un bielissim zuiadôr, ma par noaltri miôr cussì. :)
Scrit di gelo stellato a lis 10:06 0 salvadis che a vevin alc ce dî Etichetis: cartei da l'Udinese
lunedì 25 marzo 2013
Crichin i urtiçons
Scrit di gelo stellato a lis 11:35 0 salvadis che a vevin alc ce dî Etichetis: haiku par furlan
mercoledì 13 marzo 2013
Ploie di Vierte
Scrit di gelo stellato a lis 14:32 2 salvadis che a vevin alc ce dî Etichetis: haiku par furlan
sabato 9 marzo 2013
Il cartel par Udinese - Rome
Muriel che al segne.
Totò ancje.
E magari che nol plovi masse...
Scrit di gelo stellato a lis 17:18 0 salvadis che a vevin alc ce dî Etichetis: cartei da l'Udinese
Iscriviti a: Post (Atom)


text:
Un puestut par fevelâ de mê grande passion di simpri, la archeologjie, ma no dome...
mercoledì 29 ottobre 2008
Universitât dal Friûl
martedì 28 ottobre 2008
Museu egjizi di Torin
venerdì 24 ottobre 2008
Laboratori di archeologjie pai fruts
giovedì 23 ottobre 2008
La metalurgjie inte ete dal Bronç
Ai 31 do Otubar a lis 20.30 lì de Vile Savorgnan di Lestans (Pn) cunvigne su: -metalurgjie inte ete dal Bronç e mot suntune fonde in piere par fusion di element di situle dal cjastelir di Grediscje sul Cosa (ete dal fiêr), dott. Girelli Daniele. -esperiencis di archeologjie sperimentâl sui metâi cun tecnichis e tipologjiis de ete dal Bronç, Salvador Sergio, Cesaratto Marco, Gobbato Luca. Organizzazion grup archeologjic Archeo 2000 di Lestans.
martedì 21 ottobre 2008
Cjastelir di Cjasteons di Strade
Vuê o ai stât a viodi chel di Cjasteons di Strade, dulà che a stan sgjavant i students de Universitât dal Friûl, simpri coordenâts dal Dipartiment di Storie e Tutele dai Bens Culturâi.
Il sit indagât nol è tant grant, a son però vignûts in lûs i rescj di une abitazion de ete dal Fiêr (busis di pâl), vues e cualchi repert ceramic cun decorazions tipichis di chest periodi che un zovin che al lavore lì mi à mostrât; cun di plui intal mieç de abitazion si viodevin lis olmis di un fogolâr.
Lis dimensions dal cjastelir a son avonde amplis, ma par cumò si è podût vierzi dome chest piçul setor.
Une robe e je di dì: cun chest timpat il sgjâf nol sarès podût là indevant se no grazie a la disponibilitât dai alpins che a àn fornit un grant tendon che al cjape dute la aree cussì che i archeolics a podin lavorâ ancje se al plûf! =)
domenica 19 ottobre 2008
Invit par ducj
Inte foto une rapresentazion statuarie de famose scene dulà che Ulisse al svuarbe Polifemo.
venerdì 17 ottobre 2008
Gnovis de SFA
-Di lunis 20 a joibe 26 vignaran efetuadis ricognizions e ripuliduris di ariis dal cjstiel di Atimis fint cumò no indagadis; cui che al vûl partecipâ al po iscrivisi lì de segreterie inte Tor di Puarte Vilalte.
-Vinars ai 24 di Otubar a lis 20.30 lì dal Oratori Parochiâl di San Canzian d'Isonç une conference cun Mario Bressan dal titul "Il cammino storico religioso di Santiago di Compostela. Immagini ed emozioni".
-Joibe ai 6 di Novembar aes 18.00 lì de Cjase de Contadinance in cjstiel a Udin la presentazion dai ultins volums des rivistis "Aquileia Nostra" e "Quaderni friulani di archeologia".
-Joibe ai 13 di Novembar simpri in cjstiel a Udin aes 18 presentazion dal volum "Epigrafi di Julium Carnicum" in colaborazion cul Centri di Antichitât Altadriatichis e il Ripartiment di Sciencis de Antichitât de Universitât di Triest.
Altris apontaments us ai metarai plui indevant.
mercoledì 15 ottobre 2008
The Captain and the Kid
Une cjançon fantastiche di un cjapitani fantastic...
Sondaç
I risultâts dal sondaç su lis tematichis de archeologjie che plui a interessin a àn evidenziât une sorte di omogeneitât intes sieltis, duncje i interes si sparnicin su dutis lis tematichis e no dome su ce che al rivuarde il Friûl, in particolâr su la preistorie. O ringrazi chei che a àn partecipât e us torni a dì che se o veis da lis richiestis particolârs, cualchi curiositât, di domandâmi! =)
lunedì 13 ottobre 2008
Cemût che al jere il tumul
"Viers sud-est, riferintsi al pais di Tombe, tra chest e Merêt a cualchi pas de strade che e fo chê romane e su la çampe dal Tilaventus Minus si alce une di chestis tombis di grant rilêf: si clame Tumbare o Mutare; e à une circonference ai pits di 76 m. e inte spice di 30 m, e je alte 7.5 m.
Parsore e fo cjatade un vâs cun cinisis e chest al fâs pensâ a une tombe romane, ma chest popul nol doprave chest tipo di sepolture..."
Di "Tomba di Mereto" Monografia storica ed artistica, Biblioteca Sandro Ponte.
sabato 11 ottobre 2008
Jo e Quagliarella!
Scusait se o dopri chest blog par tiramile un ticut, ma o soi masse contente di vê cognossût il grant Fabio Quagliarella!!! E in bande al jere ancje il mister Marino (ma al jere che al cenave, e al varà dite "cuise che matucele che saltuce come un frut!!". Heheheheheh! =)
venerdì 10 ottobre 2008
Il tesoretto di Codroip
Come che nus vise ancje la mestre Lorele, domenie ai 12 di Otubar, e vignarà inaugurade la mostre "Il tesoretto di Codroip" intal Museu Archeologjic (di Codroip) in ocasion de fiere di Sant Simon!
Il museu lu cjatais in bande dal Domo! =)
giovedì 9 ottobre 2008
Scuvierte a Avian
martedì 7 ottobre 2008
Cjasteîlr di Gjalerian
domenica 5 ottobre 2008
Sondaç!
Alore, chi in bande us ai metût un sondaç dulà che a podeis esprimi lis vuestris preferencis su lis tematichis che rivuardin la archeologjie, cussì viodìn se o rivi a smovi un tic chest blog! Podeis ancje dimi se al è alc in particolâr che a volaressis savè, cirarai di contentaus! Mandi a ducj! =)
venerdì 3 ottobre 2008
Fiiiiuuuuuuu!
E je stade une emozion continue! Ma no si pues patî cussì!!
Comunque a la fin une fieste masse biele! Brâfs fantats! =)
P.S. Chi inte foto o stavi cuasi par vaì!=/


text:
Sît par scrivi di scuele furlane, par publicâ materiâi e vie indenant. Viodarìn ce che al ven fûr lavorant.
venerdì 25 giugno 2010
Curicui
La propueste dai curicui pes scuelis primariis studiât di un grup di docents no passe.
In chest an di scuele un grup in verticâl tra lis scuelis mezanis di Codroip e Mortean e la scuele primarie di Codroip al studie un plan di fatibilitât di une part dal curicul di furlan.
Subit i docents dal Circul Didatic di Codroip a esprimin dubits e intal Colegjo a declarin la necessitât di une revision de propueste parcè che nol samee che si puedi rivâ a alts nivei di aprendiment soredut in citât li che i fruts a fevelin scuasit ducj par talian.
Al inizi dal an che al ven si tornaràn a studiâ i obietîfs proponuûts cuntun adeguament adat a lis esigjencis di dutis lis scuelis dal Circul.
martedì 22 giugno 2010
dûr a passâ il concet!
della Costituzione
e in armonia con i princípi generali stabiliti
dagli organismi europei e internazionali,
la Repubblica
tutela
la l i n g u a
e la cultura delle popolazioni
albanesi,
catalane, germaniche,
greche,
slovene e croate
e di quelle parlanti il francese, il franco-provenzale,
il friulano,
il ladino, l'occitano e il sardo.
L.482/99
giovedì 17 giugno 2010
LIM
o varìn la LIM ancje intes nestris scuelis
o varìn gnûfs laboratoris e gnovis aulis...


text:
dimarts, de maig 08, 2007
Serade balorde
Bah, o soi ca che o stavi spietant un amì se al vignive fûr... chel ca mi tire simpri pacs... al sta di chê altre bande de citât e ae fin no mi ven mai voie di lâ fin là, tipo cumò a son lis 11 e mieze e se va ben o soi in centro par miezegnot. pazience, larai a mangiâmi un gelato fin sul Meloncello... o larai a durmî. Il martars al è simpri interessant, po cumò e je une biele buerute fûr, di chês che no son mai e che ti partin la temperadure ideâl. po ben. viodin se al fin setemane o rivi a tornâ sù... varessi une fieste che mi plasarès lâ ma chi a son simpri plui programs, e vuê no, un al à di decidi un mês prime ce fâ. e jo no soi cussì (ancje se (purtop?) lu stoi un tic diventant). Cul universitât, vuê o ai regjistrât eletroniche, o ai di metimi a studiâ fisiche che sono soi fotût. No lu passarai mai. Sperin di sì. Vuê un prof nus à fevelât di tesi... cuissà cuant jo. Intant al è tornât il cjalt dopo une setemane di ploie e di temperaduris decentis. Comunque no rivi a organizâ un viaç decent, al samee impussibil, ma no si rive mai fin in somp, si cjale, si cjale, si fâs e dopo si lasse piardi. vuei fâmal un......................... prime di laureâmi? O dopo?
îr a la coop o ai cjatât la Hirter Bier. La miôr di simpri secont me. E cognossi ben il puest dulà che la fasin. Però, 1,5 €, o ai di metimi a impuartâ bire une dì, al rint, al rint un grum!
îr a la coop o ai cjatât la Hirter Bier. La miôr di simpri secont me. E cognossi ben il puest dulà che la fasin. Però, 1,5 €, o ai di metimi a impuartâ bire une dì, al rint, al rint un grum!
dimecres, d’abril 25, 2007
Si torne a scomençâ
Bon, o ai tornât a scomençâ cun lunis, o ai un cors gnûf e il solit fisiche 2 di recuperâ. Chel professôr al è a vonde mat, no sai par me si crôt diu, dome par vê scrit cualchi libri. lis sôs lezions a son di ridi però mi àn dit che ai esams al è di vaî e se tu passis tu podis ancje lâ su cui zenoi fin a San Luca. Po ben. Seradonis chei dîs ca, lunis di sere cun Michele, che era tant che no lavi fûr cun lui, ae fin si viodin pôc ma si fasin simpri grancj discors, o crodi che o vedin a vonde in comun ancje se o sin diviers, si sin sintâts là in Sant Scjefin, devant des glesiis, al è incredibil trope int che e jere ancje se al ere lunis. O capissi i residents. il colm al è che dut chist a neancje 500 m di cjase di Mr Romano, the president. Si viôt che lui al duar ben instès e nol sint nuie. Tacât di cjase so invezit zire e si sune di dut. îr di sere invezit o soi lât a cjase di Ste, mi divertissi simpri, cuant che o voi, o eri lât la par viodi la partide, po sin lâts fûr e sin finûts al transilvania, dulà che a jere la fantomatiche messaggeria jo no la vevi mai sintude sù, invezit a samee une robe famose. forsit so jo stupit che no voi tai puescj juscj. Simpatic però, tu mandis messaçs a chês altris taulis, e tu podis ancje fâ fente di jessi un altri taule. O sin rivâts un tic tart, al jere za cuasi miezegnot, o ai di tornâ. Dopo soi tornât a cjase ator das dôs un pôc sul cjoc. Bielis sensazions. Vuê invezit, la famose fieste nazionâl, prime un zirut a Villa Spada, po ai Zardins Margh, cun Ste. O soi lât cul Aerox, mai plui, ogni volte une sfighe, vuê no mi lave plui in moto, no lu supuarti chel motorin... bon amen, la prossime setemane al è ancje il 1 di Mai, mi inventarai il puint, dato che ca no lu fasin chei bastarts... e dopo studiâ studiâ studiâ. Mai scrit tant!
Etichetis: parcs, seradis, universitât
dimarts, d’abril 17, 2007
Second round: cussì cussì
Cun vue o ai finut l'apel di març/avril, e al à fin il belanç al è cussì cussì, un esam e mieç, eletroniche, bon parcè che al è un esam che al romp i coions, ancje se al samee facil e vue o ai fat il test di inzegnerie dal software, che al val pal oral, no indispensabil ma mior velu fat, simpri alc di mancul. Però, chel maledet comunicazions, o soi stat a studià ancje il di di Pasche e nuie, scrit laat mal e duncje al è come ve studiat dut par nuie. ce nervos. l'oral savevi un biel poc, ma mi à capitat un scrit compagn di chel di març, a jerin doi compits, A e B, il B lu savevi fa ma mi è vignut fur A. Paziense, ce atu di fai. Chest al slungjarà i timps, o crodi. Sperin di rivà par Març. Vue o stavin viodint cun Lu di fa un viazut, o par l'ultin dal an, o prime, un nol pol neancje nolegjà une machine se nol à almancul 25 agns, al è scandalos (no in realtat ti fasin paià il suplement, bastarts). Mah. Culì cjalt. Cjaldon. No olsi imagjinà lui/avost. Prime o soi lat su la moto di Perro, fin tal Carrefour, a cjoli un poc di robis (e ancje parcè che o vevi di scjariami dopo dal test di Ing dal SW). Honda CBR. corusse. però no mi dave tante sigurece, boh, no mi sameave tant sigur a guidà, cul cambi, cun dut. Forsit mi à za passat chel des dos ravuedis. Però cuant che tu sintis l'aiar inte muse ti samee di jessi in Paradis. Forsit varessi di comprami un spiderut. Fiat Barchetta. No crodi la fasedin neancje plui. Ir ancje batisim di Sim. Une biele zornade, mangjat come pursits, e dut cussì. Bon, cumò a son lis 1.43. O ai ancjemò di fa un casin di robis. doman o ai di tornà su, par rilassami un par di zornadis, che lunis a scomensin lis lezions, e si tache dut di gnuf. E di colp no mi van neancje plui lis letaris furlanis, par chel o scrivi cussì a cazzo. sperin che i trenos no mi fasedin scherçs, ma i crodi poc.
Etichetis: esplorazions, timp, universitât
divendres, de març 23, 2007
First round: dut mâl
Beh, fin cumò o vevi di provâ 3 esams (bon, un complet e doi mieç esams) e son lâts ducj mâl... bad bad luck e cussì mi tocjarà passâ ancje Pasche a studiâ... cuissà se la prossime Pasche e sarà plui cuiete... un al spere simpri. Mi displâs soredut par chel complet, che al è un biel pôc di studiâ... comunicazions eletrichis di **************. Îr di sere, za che o vevi la machine, par smaltî la delusion, o ai cjapât sù cun luca e sin lâts prime ca parsore, san luche e sù fin a Sasso Marconi... poi drets fin a Vignola. a son biei puescj, ducj un tic ondulâts, e cjiscjei glesiis e palaçs medievâi par dut. E dut a pôcs chilometris, no plui che lâ su a Udin. Mi plasin masse i colli. Vêju lì a doi pas, salvadis, ma ben tignûts. Biel. Ah al è tornât il frêt comunque
Etichetis: esplorazions, seradis, universitât
diumenge, de març 11, 2007
Cuasi esams
O ai finalmentri cambiât il model dal blog, cumò o dopri chel gnûf che al è fat propit ben... dut visuâl, no si à di meti man al codiç. Biel. Mi plasin ancje chescj gnûfs colôrs. Po ben, intant o soi rivât a la ultime setemane di lezion, la prossime. Dopo esams. Aromai ducj a son impuartants, ancje parcè che a son pôcs ... ma se va ben cumò tra Març e Avrîl o soi metût ben. Se no, amen. Mi stoi simpri plui apassionant a Linux. Al va ben, al è biel e alternatîf. Varai di scomençâ a dâ une man cu la programazion. E je une cuestion di scomençâ, dopo tu vâs indevant. Îr soi stât a zuiâ di basket tal playground come chei vêrs. Difat o soi dut disfat vuê. Pazience. Cumò o mangji alc e dopo studiâ e studiâ e studiâ. Ah, e je rivade la primavere comunque. O nol è mai rivât l'unviar
Etichetis: informatiche, universitât
Subscriure's a: Missatges (Atom)


text:
Dopo
des elezions dal 2016, il guvier galês al sarà clamât a svilupâ
une gnove strategjie pe lenghe. Par chest la Cymdeithas yr Iaith
Gymraeg, organizazion in prime linie inte difese dai dirits
linguistics, e je impegnade intune campagne par tirâ sù ideis e
propuestis pal svilup di chê strategjie. Tai mês stâts la
Cymdeithas e à za metût jù i indreçaments principâi e cumò,
prime cuntune consultazion digjitâl e po cuntun confront diret cun
altris grups e cun esperts, e ponte a preparâ une propueste
organiche di politiche linguistiche di presentâ al prossim guvier.
Un grop centrâl al è chel de scuele dal moment che, cundut de
presince curicolâr dal galês, il 79% dai fantats al rive insom dal
so percors di studis cence vê une paronance plene de lenghe. Al
covente duncje ponisi obietîfs ambiziôs, e dîs la Cymdeithas, come
chel di rivâ a di un milion di personis in stât di fevelâ par
galês, o chel di fermâ i flus migratoris internis che a fasin
pierdi teren ae lenghe propit intes areis rurâls là che e jere plui
fuarte.
Font:
Cymdeithas,
09/04/15


text:
Al jere clamât l'otâv plui bas de Americhe. Cu le so vôs, a nol podeve che vê un repertori origjinâl. O ben a i fasevin lis cjançons su misure o ben al cjoleve ce ch'al cjatave tal folclôr di ducj i paîs. Jenfri dutis, ancje cjançons russis di chês ch'a cji spachin il cûr di tristece (Al cjacarave il rùs e il cinês).Ma prime di deventâ atôr e cjantant, al jere cognossût come sportîf e come avocat vignût fûr de universitât Rutgers di NY. Tal 1958, Paul Robeson al jere stât invidât da Kruscev al Kremlin.Par vie che in Americhe, P. Robeson al jere considerât come comunist parcé ch'al cjapave le difêse dai nêris (A i vevin fintramai confiscât il passepuart par 9 agns par impedîlu di viazâ).Ma al à podût viazâ distès un biel pôc. Tal 38 dopo vê stât in Spagne a visitâ i antifranchiscj (Impensaitsi che Tina Modotti a jere cun lôr) Al voleve fâ un film sui nêris che a combatevin cun lôr, ma nissun nol à volût finanziâ il film e par finî al à scrit un libri.
Kruscev al jere vignût dôs vôltis par cjacarâ cun Paul Robeson ma Ivan, ch'al jere cjoc, al si jere tolet in bande par podê cjacarâ di bessôl cun Paul che a lu veve invidât in Americhe. Ae tiarce vôlte, cuant che Kruscev al é tornât par cjacarâ cun Paul, Ivan, a lu veve mandât in mone disint: idi nacui, ch'al sarès in rùs :và sul cazzo. Cussiché, tal cidinôr colât sui 300 invidâts, dôs vuardiis a son vignudis a puartâ vie l'Ivan. Il Paul alore al veve domandât indulà ch'al jere lât e Kruscev a i veve rispuindût ch'al jere stât clamât al telefono...
Tutti si aspettavano che l'attore fosse inviato in Siberia ma invece, dopo una grande paura, riprese la sua carriera di attore fatto su misura per i film di propaganda. Ma no andó mai in America. Paul Robeson ha anche scritto un libro che potete farvi regalare per l'anno nuovo.


text:
CJAVÀS - FANE – MIDUN
MIDUN - JOIBE AI 3 DI AVRÎL
Aes 20.30 - Teatri de Peraule Pier Paolo Pasolini
Peravali’
Un viaç de memorie a Navarons, lûc speciâl par Novella Cantarutti, contât cu lis peraulis di Ida Vallerugo e Aldo Colonnello, lis imagjinis dai fotografs Giuliano e Gianni Cesare Borghesan, lis vôs dal “Grup Teatrâl Pierditimp” di Midun e la musiche de Associazion Musicâl “Tomat” di Spilimberc.
FANE - VINARS AI 4 DI AVRÎL
Aes 20.30 - Sale “Eldorado” in Vie Maniago, 2
Turo di Brazzà
Spetacul teatrâl in marilenghe cu la Compagnie “A.C.T. Lis Falischis” di Udin.
CJAVÀS - SABIDE AI 5 DI AVRÎL
Aes 18.00 - Sale Consiliâr dal Palazat
Contis di mosaic
De tiere dal mosaic e dal teraç… storiis di mans, di oms e di maraveis cu lis vôs dal prof. Paolo Venti, dal mestri mosaicist Rino Pastorutti e dal Coro Polifonic “Tomat” di Spilimberc diret dal mestri Davide De Lucia. Al presente Claudio Romanzin.
Aes 21.00 - Sale Societât Operarie in Place Plebiscito
Musiche a manete
A sunin i “Countdown Zero” (Mattia Toppan, Marco Basso e Nicholas Fasano), daspò i “Blue Bash Organ Trio” (Flavio Paludetti, Christian Cecchetto, Nicola Dal Bo e Jacopo Russo) ducj arlêfs e docents de Associazion Musicâl “Tomat” di Spilimberc e grant finâl cun “DJ Tubet” il rapper furlan di Nimis.
DOMENIE AI 6 DI AVRÎL
Celebrazion uficiâl de Fieste de Patrie
MIDUN
Aes 10.00 - Plaçâl denant dal Municipi
Vierzidure des celebrazions cu la deposizion di une corone al Monument ai muarts in vuere e corteu cul “Grup Musicâl Midunês”.
Aes 10.30 - Glesie di Sante Marie Maiôr
Sante Messe par furlan celebrade dai rapresentants des trê Diocesis dal Friûl e compagnade de “Corâl Piccolboni” di Midun e dal “Coro Polifonic” di Manià Livri direts dal mestri Gino Lovisa.
CJAVÀS
Aes 12.00 - Sale Societât Operarie in Place Plebiscito
Leture de Bole dal Imperadôr Indrì IV.
Salûts des autoritâts.
Premiazion de III edizion dal concors pes scuelis “Emozions furlanis in viaç pal teritori”.
❖❖
Daûr vie, gustâ furlan in companie tai salons dal Palazat cul catering metût adun de “Federazion Taliane Cogos” sezion di Pordenon e servizi par cure dal IAL FVG (informazions e prenotazions: Associazion Lis Aganis Ecomuseo Regjonâl des Dolomitis Furlanis tel. 0427/764425 - fax 0427/737682 - info@ecomuseolisaganis.it).
FANE
Des 15.00 aes 18.00 - Fatorie didatiche e sociâl “La Contrada dell’Oca”
Il grant Zûc de Ocje cun 600 metris di percors e aes 16.30 il Circul Culturâl “Vieri Rôl” al presente “Cjantis e contis su lis alis dal timp” cun Paolo Paron compagnât ae arpe di Francesca Salcioli.
❖❖
Pussibilitât di visitis ancje al Santuari de Madone di Strade a Fane, al Museu de Emigrazion e al birifici “La Birra di Meni” a Cjavàs e a Cjase Andreuzzi a Navarons.
CJAVÀS
Aes 18.00 - Sale Societât Operarie in Place Plebiscito
Omaç al Friûl
Conciert corâl cul Coro CAI di Spilimberc e il Coro “Montelieto” di Fane direts dal mestri Italo Piovesana.
Par informazions: Istitût Ladin Furlan “Pre Checo Placerean” – cel. 334.2787654 – email: istitutladinfurlan@libero.it


text:
La
organizazion Cymdeithas yr Iath Gymraeg e à domandât di no sierâ
altris scuelis di paîs cul galês veicolâr almancul fintremai che
no si varà a disposizion i risultâts di une ricercje sui efiets
sociolinguistics di chestis sieradis. Intai ultins agns a son
diviersis lis scuelis che a son stadis sieradis in areis là che il
galês al è ancjemò avonde fevelât e il câs de Ysgol
Llangynfelyn, dongje Aberystwyth, al mostre che il procès no si
ferme. Cuant che si siere une scuele galese i siei students si cjatin
obleâts a lâ te scuele plui dongje che dispès e je par inglês cul
risultât di pidimentâ i fruts intal imparâ o perfezionâ il galês.
Cence dismenteâ po che pes cubiis zovinis la mancjance di une scuele
in paîs e pues fâ la diference tra sielzi un puest o un altri, cul
risultât che tes areis là che si fevele par galês lis cubiis
zovins a van vie e magari a rivin personis che no cognossin la
lenghe. Pe Cymdeithas al covente duncje studiâ ben i efiets che la
sierade des scuelis galesis e à vût sul tiessût linguistic e
sociâl des comunitâts e, su la fonde dai risultâts, fâ sieltis
che no fasin dam ae lenghe.
Font:
Cymdeithas,
29/06/15


text:
Si siere ai
16 di Mai, dopo jessi partide ai 5 dal mês, la edizion 2014 di
Correlingua, la manifestazion che, intune prospetive ludiche e
rivendicative, e permet ai students di rifleti su la situazion de lôr
lenghe proprie e di domandâ il dirit di vivi ad in plen par
galizian. La corse pe lenghe e je rivade ae sô edizion numar 14 e e
je inmaneade de organizazion Mesa pola Normalización Lingüística,
de associazion sociopedagogjiche galiziane (AS-PG) e de confederazion
dai insegnants galizians (CIG-Ensino), adun cui comuns di Pontevedra,
Lugo, Vigo e Ourense e cu la provincie di Lugo. La edizion 2014 e je
dedicade al scritôr Xosé María Díaz Castro che propit chest an a
colin i cent agns de sô nassite.
Font:
Correlingua, 3/05/14


text:
29 luglio 2009
Majano Nuova 2009
Come ogni an cuant che si scree il Festival, ti rive pes mans ancje l'ultin numar di Majano Nuova, la riviste publicade de Pro Loco. O ai tacât a sfueâle e mi soi fermât a lei lis primis pagjinis che a son dedicadis al ricuart di Dino Bortolotti, mancjât ai 20 di Avrîl di chest an: za dome par chescj lamps di memorie, che mi àn tornât a puartâ a tancj episodis che ancje jo o ai vivût cun e grazie a Dino, il numar al vâl la pene di jessi metût vie e tignût cont. Grazie a ducj chei che a àn scrit chestis bielis pagjinis par une persone pardabon speciâl che e mancjarà no dome ta chest Festival, ma par dut il paîs.
27 luglio 2009
Il mestri e i delfins
Come che o ai za dit, o soi un so fan. E cuant che o ai lete cheste enesime "Cjacarade" o ai pensât di condividile cun voaltris. Le met tal prin coment: si fevele dal acuari di Triest e no dome...
26 luglio 2009
25 luglio 2009
Mandi Boss!
Cuant che le ai lete sui gjornâi no rivavi a crodi. Ancje Bruce Springsteen al à imparât cualchi peraule di furlan e vie pal conciert di joibe passade al à berghelât 3 voltis «Mandi Udin!».
Vie pe serade al à ancje dit «O soi content di jessi cun voaltris achì stasere». Une dimostrazion di afiet che e da braure a ducj i furlans!
Mandi Boss e grazie!
Vie pe serade al à ancje dit «O soi content di jessi cun voaltris achì stasere». Une dimostrazion di afiet che e da braure a ducj i furlans!
Mandi Boss e grazie!
24 luglio 2009
Il grup dai letôrs su Feisbûc
Vuê o aprofiti di une iniziative che o ai cjapât cualchi dì indaûr e us ringrazii ducj voaltris, letôrs di chest blog.
Su Feisbûc, o Muselibri, o Facebook, o ai screât il grup dai letôrs di chest blog: lait a viodi chest link e se o vês voie o podês metisi in note.
In pôcs dîs il grup al à passât i 70 iscrits: no me spietavi une rispueste cussì svelte e numerose, grazie!
Intant inmò grazie par jessi simpri in tancj e par vê fat deventâ cheste sorte di diari une piçule place virtuâl par cjatâsi e discori.
Su Feisbûc, o Muselibri, o Facebook, o ai screât il grup dai letôrs di chest blog: lait a viodi chest link e se o vês voie o podês metisi in note.
In pôcs dîs il grup al à passât i 70 iscrits: no me spietavi une rispueste cussì svelte e numerose, grazie!
Intant inmò grazie par jessi simpri in tancj e par vê fat deventâ cheste sorte di diari une piçule place virtuâl par cjatâsi e discori.
23 luglio 2009
Il Festival al sta par tacâ
Come ogni an, cu la fin di Lui al tache il Festival di Maian.
La Pro Loco di Maian e à lavorât une vore ancje chest an e chi podês lei dut il program 2009.
E sul gjornâl di vuê si pues lei ancje une letare che o cjatais ancje tai coments.
La Pro Loco di Maian e à lavorât une vore ancje chest an e chi podês lei dut il program 2009.
E sul gjornâl di vuê si pues lei ancje une letare che o cjatais ancje tai coments.
22 luglio 2009
Un grazie a Aldo
Fasint un piçul resocont de Messe di Aquilee di domenie passade o aprofiti par ringraziâ Aldo Taboga par vê fat chest biel servizi sul so portâl www.natisone.it. Us consei di lâ a viodi chest link e cussì o cjatarês tantis informazions su cheste messe che e je pardabon intense.
Jo stes, tornant a lei il libretut che nus àn dât e scoltant i cjants che a àn jemplade la Basiliche, mi soi sintût piçul piçul denant de profonditât dal messaç che Glesie furlane mi à fat cognossi. Disìn che svicinantmi a cheste associazion culturâl o ai rivât ancje a tornâ a cjatâ un percors che o vevi lassât in bande.
Tornant a la celebrazion, us consei di scoltâ cun atenzion chest file audio.
E chi us propon il test dal
Cjant di Sant Ermacure:
Sù, fâsti dongje, int di Sant Ermacure,
al to pastor e a Fortunât rivolziti,
ai testemonis, che tu sâs in glorie,
parcè che pe lôr fede a àn dât la vite.
Achì passarin, come vint in furie,
popui ruviei di brame e di tristerie,
ma tu âs viodût te dì de gran miserie,
il segno che il Signôr no ti bandone.
Gjolt, Aquilee, Diu ti da la glorie,
che, fruçonâts i mûrs de tô supierbie,
cence des armis cjantistu vitorie
pai tiei nemîs clamâts a jessi fradis!
Chi l'om furlan e chel da la Slovenie
e il todesc a cirin amicizie
e, tant diviers, a cjatin une patrie,
che e à tai martars dute la sô fuarce.
Chi la semence de Furlane Glesie,
di Redenzion e puartave lis primiziis
e tal martiri si viestì di glorie,
sfidant a muart la prepotence umane.
Laudât Idiu, Trinitât santissime,
Pari, cul Fi, a pâr cul unic Spiritu,
che al sielç i debui, cun dissen di gracie,
par palesâ tal mont la sô potence. Amen.
Jo stes, tornant a lei il libretut che nus àn dât e scoltant i cjants che a àn jemplade la Basiliche, mi soi sintût piçul piçul denant de profonditât dal messaç che Glesie furlane mi à fat cognossi. Disìn che svicinantmi a cheste associazion culturâl o ai rivât ancje a tornâ a cjatâ un percors che o vevi lassât in bande.
Tornant a la celebrazion, us consei di scoltâ cun atenzion chest file audio.
E chi us propon il test dal
Cjant di Sant Ermacure:
Sù, fâsti dongje, int di Sant Ermacure,
al to pastor e a Fortunât rivolziti,
ai testemonis, che tu sâs in glorie,
parcè che pe lôr fede a àn dât la vite.
Achì passarin, come vint in furie,
popui ruviei di brame e di tristerie,
ma tu âs viodût te dì de gran miserie,
il segno che il Signôr no ti bandone.
Gjolt, Aquilee, Diu ti da la glorie,
che, fruçonâts i mûrs de tô supierbie,
cence des armis cjantistu vitorie
pai tiei nemîs clamâts a jessi fradis!
Chi l'om furlan e chel da la Slovenie
e il todesc a cirin amicizie
e, tant diviers, a cjatin une patrie,
che e à tai martars dute la sô fuarce.
Chi la semence de Furlane Glesie,
di Redenzion e puartave lis primiziis
e tal martiri si viestì di glorie,
sfidant a muart la prepotence umane.
Laudât Idiu, Trinitât santissime,
Pari, cul Fi, a pâr cul unic Spiritu,
che al sielç i debui, cun dissen di gracie,
par palesâ tal mont la sô potence. Amen.
20 luglio 2009
Salt de cuaie by war
Ve chi une simpatiche cjançonute di Aldo Rossi che al comente la conversion di une ex presidente de regjon che de Leghe Nord e je passade cul Pd. No che mi vedi impressionât plui di tant, ancje parcè che a Maian o sin za usâts a viodi a saltâ di une bande a chê altre (provait par crodi: fracait chi). A proposit, rispiet a un an indaûr in consei comunâl a Maian nol è gambiât cuissà ce: cualchidune e continue a sentâsi in minorance (cuant che e ven, e simpri plui di râr...) e a proponisi fûr dal Municipi tant che referente pal centridrete, anzit pal Popolo della Libertà (sì, "libertât" di fâ cussì...)
19 luglio 2009
La Patrie di Lui
La Patrie di Lui e je rivade par pueste. Ta chest numar o vin fevelât de situazion de tutele linguistiche frontant diviers aprofondiments: la sentence de cort costituzionâl, i tais de leç 482, lis polemichis e vie indevant.
Jo e il Dree o vin firmât un "editorialut in pirulis" che al comente propit chestis ultimis polemichis: lait a leilu chi, sul Sît de Patrie.
Us visi che vuê aes 6 di sere us spietìn ducj a Aquilee li che Glesie Furlane e celebre la messe dai Sants Ermacure e Fortunât e al vignarà ancje let un comunicât in mert a lis stessis polemichis che o disevi chi parsore.
Jo e il Dree o vin firmât un "editorialut in pirulis" che al comente propit chestis ultimis polemichis: lait a leilu chi, sul Sît de Patrie.
Us visi che vuê aes 6 di sere us spietìn ducj a Aquilee li che Glesie Furlane e celebre la messe dai Sants Ermacure e Fortunât e al vignarà ancje let un comunicât in mert a lis stessis polemichis che o disevi chi parsore.
18 luglio 2009
17 luglio 2009
No si sa mai...
16 luglio 2009
Votait Alè Udin di Dario Zampa
La Associazion Udinese Club, sul portâl www.udineseclub.net, e à publicât un scandai sui 2 inmis dal Udin: lait a viodi fracant chi.
Jo o ai votât par Alè Udin di Dario Zampa (fracait chi par viodi il video), votaitlu ancje voaltis!
Jo o ai votât par Alè Udin di Dario Zampa (fracait chi par viodi il video), votaitlu ancje voaltis!
15 luglio 2009
Semplicementri Supernaturâl!!!
Joi ce cjoche!
Ce cjoche di musiche, fenomenâl!
O soi inmò che o baluci prime di indurmidîmi!
No ai altris peraulis par descrivi la sensazion, lis sensazions provadis usgnot al conciert di Carlos Santana (te foto) in place Unitât a Triest.
O savevi che o varès stât a un event no di pôc, ma cjatâsi devant di un mît de musiche planetarie, mi à lassât cence flât, se no par balâ, tignî il timp, cjantâ, insumis gjoldimi un spetacul pardabon emozionant.
Une band di musiciscj di gale, ma cuant che e à tacât a cori pe place la "vôs" di chê ghitare, la magjie e je tacade.
Cun cheste vere liende vivente, no classificabil dome intun unic gjenar musicâl, Afriche, Sudameriche, Nordameriche, Caraibis, in pratiche dutis lis notis dal mont si son fondudis intun univiers di musiche che nol sarà facil, se no impussibil, dismenteâ. E a pensâ che a son passâts 40 agns, no tu rivis a rinditi cont che chel siorut cu la baretone sul cjâf al jere ancje lui là, a Woodstock, tante e je la energjie che e nas dai soi dêts che svelts e sigûrs a corin su lis cuardis de ghitare... Dôs oris cence un moment di polse, un toc vie daûr chel altri!
Insumis, par fâle curte, ancje parcè che ogni peraule e sarà simpri masse pôc par dut che che o ai vivût e scoltât, o podarai dî: "O jeri ancje jo".
Anzit "O jerin ancje NÔ", stant che cheste serade speciâl e je stade inmò plui preziose parcè che le ai condividude cun Venusia.
Ps: Lait a viodi ancje il sît internet di Santana, al merte!
Ce cjoche di musiche, fenomenâl!
O soi inmò che o baluci prime di indurmidîmi!
No ai altris peraulis par descrivi la sensazion, lis sensazions provadis usgnot al conciert di Carlos Santana (te foto) in place Unitât a Triest.
O savevi che o varès stât a un event no di pôc, ma cjatâsi devant di un mît de musiche planetarie, mi à lassât cence flât, se no par balâ, tignî il timp, cjantâ, insumis gjoldimi un spetacul pardabon emozionant.
Une band di musiciscj di gale, ma cuant che e à tacât a cori pe place la "vôs" di chê ghitare, la magjie e je tacade.
Cun cheste vere liende vivente, no classificabil dome intun unic gjenar musicâl, Afriche, Sudameriche, Nordameriche, Caraibis, in pratiche dutis lis notis dal mont si son fondudis intun univiers di musiche che nol sarà facil, se no impussibil, dismenteâ. E a pensâ che a son passâts 40 agns, no tu rivis a rinditi cont che chel siorut cu la baretone sul cjâf al jere ancje lui là, a Woodstock, tante e je la energjie che e nas dai soi dêts che svelts e sigûrs a corin su lis cuardis de ghitare... Dôs oris cence un moment di polse, un toc vie daûr chel altri!
Insumis, par fâle curte, ancje parcè che ogni peraule e sarà simpri masse pôc par dut che che o ai vivût e scoltât, o podarai dî: "O jeri ancje jo".
Anzit "O jerin ancje NÔ", stant che cheste serade speciâl e je stade inmò plui preziose parcè che le ai condividude cun Venusia.
Ps: Lait a viodi ancje il sît internet di Santana, al merte!
14 luglio 2009
13 luglio 2009
Fieste dai Scampanotadôrs
Domenie ai 26 us consei di lâ a Zui, su la plêf di Sant Pieri pe fieste dai Scampanotadôrs Furlan.
L'apontament al è a buinore pe visite vuidade a la Polse di Cougnes e po dopo lis iniziativis a continuin cu la messe e la fieste par dute la zornade.
Un grazie a Michele di Maian che mi à fat cognossi cheste biele realtât furlane (fracait chi par lâ tal lôr sît internet)!
L'apontament al è a buinore pe visite vuidade a la Polse di Cougnes e po dopo lis iniziativis a continuin cu la messe e la fieste par dute la zornade.
Un grazie a Michele di Maian che mi à fat cognossi cheste biele realtât furlane (fracait chi par lâ tal lôr sît internet)!
12 luglio 2009
I Sants Ermacure e Fortunât, Patrons dal Friûl
Vuê il Friûl al ricuarde Ermacure, prin vescul di Aquilee, e Furtunât so diacun, che cul sacrifici de lôr vite a àn plantade chenti la prime comunitât cristiane fondade sul amôr, sul servizi, sul vanzeli, no su la prepotence, sul podê o su la cariere.
Il grop di Glesie Furlane come ogni an al invide il popul furlan te basiliche mari di Aquilee pe Messe grande di avôt dal Friûl. L’apontament al è par domenie ai 19 di Lui aes 6 sore sere.
E sarà la ocasion par preâ pal nestri popul, par cjapâ coragjo tal Signôr. Dopo Messe, si starà un moment in compagnie par un ghiringhel.
Tal invît che chest an Glesie furlane e à mandât al è ancje ripuartât un pas di une predicje che pre Checo Placerean al à fat propit a Aquilee, te fieste dai Sants Ermacure e Furtunât di 30 agns indaûr. Al jere il mês di Lui dal 1979 e pre Checo al diseve: “No si fâs pastorâl ni di predis ni di vescui se no metintsi dacuardi e metintsi in simpatie, in sintonie cu la vite, cul mût di vivi, cul mût di crodi, cul mût di preâ, cul mût intîr di dâ significât a la esistence dal propri popul. No si salve il furlan se no cuntune pastorâl furlane. No si ricostruìs il Friûl se no cuntune cjase e cuntune glesie furlane. No moderne e nancje antighe; furlane. E no si puartilu in glesie imponint mût di preâ, mût di assisti o di cjantâ o in cualunche altre manifestazion religjose che si puedi fâ in glesie, che no sedi nestre, nassude culì. Che si deventi miôr? Si devente miôr aprofondint lis robis, capintlis profondementri, lant fint a font de robe par gambiâ, no metint i vistîts di chei altris”.
Il grop di Glesie Furlane come ogni an al invide il popul furlan te basiliche mari di Aquilee pe Messe grande di avôt dal Friûl. L’apontament al è par domenie ai 19 di Lui aes 6 sore sere.
E sarà la ocasion par preâ pal nestri popul, par cjapâ coragjo tal Signôr. Dopo Messe, si starà un moment in compagnie par un ghiringhel.
Tal invît che chest an Glesie furlane e à mandât al è ancje ripuartât un pas di une predicje che pre Checo Placerean al à fat propit a Aquilee, te fieste dai Sants Ermacure e Furtunât di 30 agns indaûr. Al jere il mês di Lui dal 1979 e pre Checo al diseve: “No si fâs pastorâl ni di predis ni di vescui se no metintsi dacuardi e metintsi in simpatie, in sintonie cu la vite, cul mût di vivi, cul mût di crodi, cul mût di preâ, cul mût intîr di dâ significât a la esistence dal propri popul. No si salve il furlan se no cuntune pastorâl furlane. No si ricostruìs il Friûl se no cuntune cjase e cuntune glesie furlane. No moderne e nancje antighe; furlane. E no si puartilu in glesie imponint mût di preâ, mût di assisti o di cjantâ o in cualunche altre manifestazion religjose che si puedi fâ in glesie, che no sedi nestre, nassude culì. Che si deventi miôr? Si devente miôr aprofondint lis robis, capintlis profondementri, lant fint a font de robe par gambiâ, no metint i vistîts di chei altris”.
11 luglio 2009
Insium o realtât?
In esclusive us regali cheste foto.
Insium o realtât?
No us rispuint nancje sot torture: us dîs dome che cuant che o ai viodût chescj 4 volums dal GDBTF mi soi un tic ingropât pe emozion.
E o ai mandât a trai plui di cualchi pipinot che al à tant scrit dibant sui gjornâi... tiè!
Insium o realtât?
No us rispuint nancje sot torture: us dîs dome che cuant che o ai viodût chescj 4 volums dal GDBTF mi soi un tic ingropât pe emozion.
E o ai mandât a trai plui di cualchi pipinot che al à tant scrit dibant sui gjornâi... tiè!
10 luglio 2009
Fraie dal Istitût ladin furlan cu la Patrie
Par domenie ai 12 di Lui l’Istitût ladin furlan “pre Checo Placerean” al à inmaneade la fraie anuâl. L’apontament al è pes 11 di buinore li de aree pes fiestis di Sant Lurinç di Sedean. Il program, che si vierzarà cul salût introdutîf dal President dal Istitût William Cisilino, al previôt i intervents dal President de Provincie di Udin, on. Pieri Fontanini, dal assessôr regjonâl Claudio Violino, dal President de Agjenzie regjonâl pe lenghe furlane Lorenzo Zanon e di me tant che vicediretôr da La Patrie dal Friûl. E sarà la ocasion no dome pai socis e amîs dal Istitût par cjatâsi adun, ma ancje pe nestre redazion par presentâ l’ultin numar de riviste che e à un speciâl dedicât a la situazion de tutele des lenghis minoritariis e duncje ancje dal furlan "Culture in fûc?".
Un grazie al Istitût ladin furlan, in particolâr al president William Cisilino, che nus ospite e a Radio Onde Furlane, in particolâr al diretôr Mauro Missana che mi à clamât ancje chest mês par presentâ la Patrie dentri de trasmission Atorator (fracait chi par cjatâ la trasmission dopo che e sarà lade in onde).
Un grazie al Istitût ladin furlan, in particolâr al president William Cisilino, che nus ospite e a Radio Onde Furlane, in particolâr al diretôr Mauro Missana che mi à clamât ancje chest mês par presentâ la Patrie dentri de trasmission Atorator (fracait chi par cjatâ la trasmission dopo che e sarà lade in onde).
09 luglio 2009
Benvignude furlanie
Vuê us segnali la trasmission Benvignude furlanie sugjeride di bande di Marco "El lobo" di Rosario in Argjentine. E va in onde ancje su Internet: fracait chi.
Ogni sabide a lis 11, orari argjentin: sintonizaitsi cheste sabide!
Ogni sabide a lis 11, orari argjentin: sintonizaitsi cheste sabide!
Buine scolte e mandi a ducj i Furlans ator pal mont.
08 luglio 2009
Cui passial sul gno puint?
Spes, su lis cuistions de lenghe furlane, a cjapin la peraule tancj che a tachin disint "Jo no soi un espert, ma..." e jù cuntune predicjone su cemût che si varès di fâ, "parcè che jo o ai simpri fevelât par furlan..." e vie indevant cuasi che pe politiche linguistiche al sedi suficient jessi nassût intun puest o ta chel altri, trascurant dal dut che forsit (ma o gjavarès il "forsit") al è necessari ancje par chest argoment vê une formazion sientifiche, esperience, mistîr e vie indevant. Cence nuie gjavâ al fevelâ de int, stant che ducj i vocabolaris a son la codificazion di une lenghe che in principi e je prime fevelade e dopo scrite. Ma cheste "codificazion" e à dibisugne di criteris che a nassin dal studi.
Un dai ultins in ordin timp, ma che dal sigûr nol sarà l'ultin, al è stât Gianfranco Ellero sul Gazzettino di chê altre dì. Ellero al tache scrivint "Non sono un linguista e un vocabolarista, ma credo di aver titolo per intervenire nel dibattito sul Grande Dizionario Digitale perché fui il lettore di terzo livello per il Vocabolario di Maria Tore Barbina. La compilatrice, infatti, volle che, in bozze, il suo lavoro fosse criticamente analizzato da monsignor Aldo Moretti, tarcentino, e poi, nella veste di giudice semantico e di "appello", dallo scrivente, parlante dalla nascita il friulano di Fraforeano". (Tai coments dut l'articul di Ellero o fracant chi).
Forsit il prof Ellero nol à let chest document (fracant chi), di fat al dîs che dal vocabolari nol sa tant: lis varietâts a son za previodudis e inseridis in part, parcè che il lavôr al è lunc. Chest al podarès jessi plui svelt se si permetès a plui int di lavorâi parsore: ma, come che al dîs Ellero, chest al coste e se lui al sa cemût tirâ fûr plui bêçs, jo dal sigûr lu ringraziarès di cûr.
Però cumò o provi a fâ ancje un paragon: jo no soi espert ni di ciments ni di costruzions. Ma stant che di cuant che o soi nassût o cjapi la autostrade di Glemone a Damâr par lâ a Tumieç, e ogni volte o fâs il puint che al passe parsore dal lât di Cjavaç... alore cumò o pensi di vê il titul par metimi a fâ i calcui e resonâ su ce maniere che si à di fâ une opare stradâl di chê fate. Chi in bande il risultât: cui vuelial passâ?
A part lis batudis, us torni a segnalâ il document su la lessicografie che al rispuint a tancj altris "dubis ancestrâi" di Ellero che se al ves vût un tic di plui atenzion al varès podût leilu prime di scrivi tantis imprecisions e fâ une brute malinformazion.
07 luglio 2009
Rosario in Argjentine
Vuê o saludi "El lobo" dal circul Alef di Rosario che mi veve domandât un articulut sul Udin: ur al ai mandât e lui lu à metût sul lôr blog, fracant chi "Un struc di Udin".
E la Rêt dai Furlans ator pal mont si slargje simpri di plui.
Mandi a ducj, mandi lobo!
Ps: un grazie ancje ai Fantats furlans, parcè che la foto e je lôr.
06 luglio 2009
A proposit di Vin: la propueste Keber
O ai savût che te cuistion Tocai, si è zontade une gnove pontade: Edi Keber - che ancje chest an al à vinçût tant che miôr produtôr dal cuei - al rinuncjarà a batiâ "friulano" il so tocai vint miôr di clamâlu "collio".
A parê dal gno informadôr, che o ringrazii, cheste e je "une prime crepe plene di (bon)sens".
E jo no rivi a dâi tuart.
Lait a viodi la schede dal vin, fracant chi.
05 luglio 2009
La cjacarade dal Mestri
O scuen ameti di jessi un so tifôs: Dree Valcic (te foto), colaboradôr de Patrie dal Friûl, ma prime gjornalist dal Gazzettino al è une des vôs che o lei di gust. E la sô "Cjacarade", rubriche fisse sul cuotidian, e je simpri buine par un spont, par une riflession. E cheste che us segnali e us ripuarti tal prin coment, e je stade par me terapeutiche parcè che mi à fat passâ la incazadure pe delusion che o vevi vût leint un intervent dal ass. De Anna di cualchi zornade indaûr. Ancje jo o ai simpri vude simpatie (che e continue ancje vuê) pal ex president de Provincie di Pordenon ancje parcè che o cjati pardabon gustôs sedi pal so caratar sedi pe sô fevelade in Folp di Cordenons. Però ai lei ce che al jere scrit sul gjornâl di cualchi zornade indaûr mi veve deludût chê cjapade di posizion (us met ancje chê tai coments). Par furtune che il Mestri Valcic mi à fat cjalâ il fat sot di une altre lûs. E a la fin mi à fat fâ ancje une ridade!
04 luglio 2009
Il prin libri di Andrea Monaco
Us segnali la cuviertine dal prin libri di Andrea Monaco.
Jo inmò no ai rivât a leilu ancje parcè che al è a pene jessût in librarie.
Isal cualchidun che al è za in stât di fâ une recension?
Jo inmò no ai rivât a leilu ancje parcè che al è a pene jessût in librarie.
Isal cualchidun che al è za in stât di fâ une recension?
03 luglio 2009
Par continuâ a cjaminâ
Ve chi il video che al fâs un piçul struc de cjaminade di domenie passade, di Vençon a Sant Tomâs.
E je une testemoneance significative ancje se, pûr plasintmi ancje a mi i Abba, personalmentri o varès sielte une altre colone sonore: la sinfonie de nature e i moments che si à stâts cidins in scolte dome dai nestris pas no son paragonabii a nissune altre musiche.
E je une testemoneance significative ancje se, pûr plasintmi ancje a mi i Abba, personalmentri o varès sielte une altre colone sonore: la sinfonie de nature e i moments che si à stâts cidins in scolte dome dai nestris pas no son paragonabii a nissune altre musiche.
02 luglio 2009
Bruno Pizzul par furlan
Mi soi butât sul gjornalisim sportîf... E cussì mi soi cjatât invidât di Gianluca Bertozzi a Mondo Bianconero, la trasmission web de Associazion dai Udin Club.
O ai vût tant plasê ancje parcè che ospit telefonic al jere il mitic Bruno Pizzul. Cuant che al è stât il moment des domandis i ai domandât ancje jo une robe, ven a stâi, parcè che secont lui l'Udin al fevele tant di marcjât, ma no si fevele mai cu la stesse fuarce di fâ cressi i zovins, pescjant tes societâts regjonâl, in maniere di vê plui furlans tal Udin e magari ancje vê cualchi zovament ancje sul belanç societari.
Bruno mi à rispuindût ancje par furlan disintmi che il setôr dai zovins al è ruvinât des "scuelis di balon" li che si da un tai masse "professionistic" e si piert la dimension dal zûc... risultât? I fruts si stufin e a molin: chest al è un probleme no dome dal Udin.
Po dopo e je intervignude ancje Marina Presello che e à continuât a fevelâ cun Pizzul par furlan e a chel pont no lu à plui tignût nissun, continuant la interviste dute in lenghe furlane!
Un grazie a Gianluca e a la Associazion dai Club dal Udin pe biele esperience che o speri che e podedi disvilupâsi tal timp.
01 luglio 2009
Cjaminâ
Vêso mai stât di Vençon a Sant Tomâs? Sì, a son sù par jù 20 km che par solit si fasin in 20/25 minûts a seconde di trop che tu coris cu la machine e dal trafic che tu cjatis par strade. E a la fin ce ti restial? I semafars tra Glemone e Osôf? Il passaç de ferovie o la zone industriâl di Riul? La dople curve di Cumierç?
Ma fâju a pît (e passant par Glemone e pe campagne dongje dal Tiliment a deventin in dut cuasi 35km) al è dut un altri gust. Provâ par crodi. Come che o vin fat jo e Venusia cun altris 70 di lôr partint a 6 di buinore di li dal Domo di Vençon e rivant a Sant Tomâs li de gleseute di Sant Zuan tor 6 di sere.
No je stade dome une esperience di fadie, ma une maniere par tornâ a cjatâ i timps naturâi dal moviment, gjoldint dal paisaç, dai profums, dai colôrs. Une esperience di riscuvierte interiôr su lis olmis di chei che par secui si son spostâts a pît... cui par necessitât, cui par fede, cui par motîfs difarents.
Al pues someâ fûr dai timps, ma e je une esperience che o consei parcè che il viaç plui interessant tal cjaminâ a pît al è chel dentri di se.
Un grazie a Marino e Marco par vê rindût pussibil chest.
Visualizzazione ingrandita della mappa
Ma fâju a pît (e passant par Glemone e pe campagne dongje dal Tiliment a deventin in dut cuasi 35km) al è dut un altri gust. Provâ par crodi. Come che o vin fat jo e Venusia cun altris 70 di lôr partint a 6 di buinore di li dal Domo di Vençon e rivant a Sant Tomâs li de gleseute di Sant Zuan tor 6 di sere.
No je stade dome une esperience di fadie, ma une maniere par tornâ a cjatâ i timps naturâi dal moviment, gjoldint dal paisaç, dai profums, dai colôrs. Une esperience di riscuvierte interiôr su lis olmis di chei che par secui si son spostâts a pît... cui par necessitât, cui par fede, cui par motîfs difarents.
Al pues someâ fûr dai timps, ma e je une esperience che o consei parcè che il viaç plui interessant tal cjaminâ a pît al è chel dentri di se.
Un grazie a Marino e Marco par vê rindût pussibil chest.
Visualizzazione ingrandita della mappa
Iscriviti a: Post (Atom)